
PRAEFATIO. 


Pauca  in  praefatione  dicenda  habeo.  Jubet  lex  Acade¬ 
mica  scribere  specimen ,  seu  dissertationem ,  ad  forum 
medicum  pertinens ,  cui  quislibet  satisfacere  debet ;  scripsi 
igitur.  —  Quod  ut  rite  perficiatur ,  quaeritur  medicus 
maturus ,  scriptoris  ingenium ,  ftomo  litterarum  Latinarum 
peritus.  Haec  autem  omnia  raro  sunt  tironis ,  sed  eruditi  ; 
nec  mei.  Indulgentem  ergo  jam  lex  ipsa  lectorem  reddit ; 
nil  teneo ,  quod  addam. 

Id  vero  jubet  gratus  animus ,  ut  maximas  gratias  agam 
viris  cl.,  qui  studiis  in  hac  Academia  praesunt  summa 
cum  cura  et  ardore  scientiae.  Praecipue  cl.  viro  Schroeder 
v.  d .  Kolk ,  qui  ab  initio  ad  studiorum  meorum  finem 
aequali  dignitate  et  humanitate  optimum  praeceptorem , 
fautorem ,  et ,  quod  glorior  ,  sese  amicum  mihi  praestitit . 

Officium  etiam  dulce  est,  me  de  viro  cl.  Suerman ,  qui 
patris  carissimi  studiis  singulari  benevolentia  favuerit , 
eadem  affirmanda  habere  ,  patris  venerationi  veneratione 
simili . 


Cl.  de  Fremery  tam  patrem ,  quam  filium ,  cl.  virum 
Loncq ,  ob  institutiones  clinicas  et  Therapeuticas ,  omittere ' 
omnino  nefas  esset;  nec  non  doct.  virum  Mulder ,  mihi 
tum  in  studiis  obstetriciis  ,  tum  cadaverum  sectionibus ,  quas 
illo  duce  instituere  licuit ,  summa  diligentia ,  et  assidui¬ 
tate  faventem. 

Remanet  cl.  vir.  Alexander ,  tam  multa  fecit  pro 
salutari  arte ,  tam  scriptis ,  quam  practica  institutione , 
et  qualis  semper  patris ,  ita  /iiii  fuit. 

Quid  vero  de  patre  carissimo  praedicere  vellem ,  publice 
pronuntiare ,  superfluum:  id  autem ,  quod  fui ,  quod 
sum ,  aut  quod  unquam  me  praestare  Deus  velit ,  l?/us 
unice  amoris  testimonium  fertet.  Gratias  agere  non  decet , 
semper  agam.  Cactera  patris  filiique ,  non  publici  sunt. 

Argumentum ,  de  quo  agunt  paginae  sequentes  Promotori 
aest .  debeo ;  quo  factum  est ,  ejusque  cura  in  opusculum 
attenta ,  ut  adhuc  conscientiam  gratitudinis  debitae  in 
animo  magnopere  auctam  sentiam. 

Amicos  paucos ,  (/uos  in  /lac  ylcademia  habui ,  non 
valedico;  amicitia  non  j uventuti ,  vitae  supervivit . 

§  U 

Inter  medicinae  hodiernae  partes  summi  momenti  omni 
jure  scriptores  referunt  Anatomiam  pathologicam ,  quippe 
quae  multum  contulit  ad  variorum  morborum  naturam  clarius 
illustrandam,  quam  cadaverum  sectionibus  saepe  vagis  vete¬ 
rum  licuerat  Et  quamquam  huic  consilio  ejus  auxilium 
saepe  non  sufficere  poterat,  negari  nequit,  multa  in¬ 
certa  ejus  ope  melius  perspici,  et  aliis  questionibus  adi. 
tum  ad  alterius  examen  patefactum  esse,  ita  ut  nemo 
fere  dubitet,  quin  plures,  quos  fecit  medicina  recentiore 
tempore,  progessus  huic  egregiae  adscribat  scientiae  (1). 
Non  autem  pono  incultam  illam,  cui  sufficiat  dissecare  et 
rudi  manu  inquirere  cadavera  (2).  Qua  sorte,  uti  in  initio 

(1)  Confer.  Thomas  IIodgkip»  ,  lcclures  on  the  morbid  analoniy  of 
the  serous  and  rnucous  membranes ;  1836,  qui  in  l  lecteone  sum¬ 
mam  anatomiae  auctoritatem  fuse  vindicat. 

(2)  Cf.  Sciirof.d.  v.  K.  kolk  obsei vationcs  anatomico-pathologicae 
et  practici  argumenti  fasc.  I  1826  pag.  3, 

omnes,  etiam  nostra  disciplina  cogi  solebat,  et  nunc  etiam 
saepius,  quam  par  est,  cogitur:  —  verum  scalpellum  ana¬ 
tomicum  subtili  manu  directum  partes  teneriores  eadem 
cura,  qua  quae  facile  et  brevi  inveniuntur,  inquirere 
decet,  ut  dubia  amoveantur,  nec  pro  dubiis  nova  dubia  sesc 
offerant  (1).  Diversis  methodis,  sese  in  hac  arte  exercendi , 
uti  solent,  quarum  autem  non  una  tantum  adhibeatur, 
aliis  neglectis;  nisi  ad  imperfectam  cognitionem  pervenire 
nobis  sufficiat. 

Ita  sunt,  quibus  cadavere  aperto  omnia  absoluta  viden¬ 
tur,  modo  vestigia  morbi  rudiora  offendant,  quibus  orga¬ 
nismus  mutatus  appareat.  —  Inde  prodiere  errores,  qui 
effectum  materialem  morbi  naturam  aut  morbum  ipsum 
ponunt. 

Alii  vero  ruborem  organorum  sive  majorem  sive  mi¬ 
norem  unice  inquirunt,  adspiciunt,  caeterorumque  funda¬ 
mentum  putant.  Quo  factum  est,  ut  multi  sibi  persua¬ 
sum  habeant,  praeter  inflammationem  nullum  existere 
morbum,  vestigiisque  levioribus  hoc  satis  probari ,  ubi  post 
mortem  Anatiomia  Pathologica  verae  Inflammationis  prae¬ 
sentiam  ostendere  non  potuit. 

Cum  igitur  tam  difficulter  institui  possint  accuratae  in 
cadavere  inquisitiones ,  et  ad  hunc  scopum  in  usum  vocari 
fere  tantum  visus  tactusque  auxilia ;  ea  omnia ,  quae  accedere 
possunt  et  examen  magis  firmum,  rationique  consentaneum 
reddere ,  magnopere  laudanda  videntur. 

Inter  methodos,  quas  peregrini  tam  Germani  quam  Fran- 
co-galli  praecipue  in  rebus  Pathologicis  nimis  neglexe¬ 
runt  (2)  ea  est  censenda,  quae  prudenti  et  subtili  inplctione 
dubia  solvere  conatur. 

(1)  Cf.  ScinioEUER  v.d.  K.  oratio  de  anatomiue  pathologicae  praecipue 
subtilioris  studio,  etc.  Traj.  ad  Ithen.  1827  pag.  18. 

(2)  Quo  de  argumento  etiam  inveniuntur  in  oratione  jam  citata  cl. 

Non  opus  est,  ut  utilitatem  harum  inpletionum  praedicem, 
sed  in  memoriam  revocare  liceat,  patres  nostros  suo  aevo , 
uti  in  omnibus  ante  omnes  ,  sic  et  in  hac  arte  excelluisse, 
nobisque  pulcherrima  reliquisse  specimina,  quorum  Ruy- 
schiana  superant,  quae  unquam  quis  confecerit. 

Nostrates  autem  semper  hanc  artem  colere  assueverunt, 
ct  memores  eorum,  quae  patres  praestiterant,  incolumem 
servarunt. 

;•  i  .li  t  >  origtf i ( n /.Ipr/i •' •. >i ;  «  ’b •  ■  •  '■'* 1 

§  2. 

Si  porro,  quos  fecit  ulteriore  tempore  medicina  pro¬ 
gressus  ,  consideremus  ,  nullorum  morborum  cognitioni  tam 
favuisse  videmus  Anatomiae  pathologicae  studium,  quam 
inflammationum  (2). 

Plura  vero,  quamvis  jam  multa  invenerint  praesertim  de 
vario  ilorum  exitu,  nondum  rite  cognita  sunt,  sed  obscuris 
plena.  Haud  alienum,  tale  judicium  etiam  ferre  de  iis, 
quae  apud  auctores  de  exsudatione ,  secretione  lymphae 
coagulabilis,  et  speciatim  de  pseudomembranarum  origine 
ct  formatione  ulteriore  leguntur,  cum  apud  plures  senten- 


Sciir.  v.  d.  Kolk,  pag.  23  ,  ubi  inquit:  Quin  et  vitiorum  chronicorum 
indagationem  adeo  neglectam  dolemus,  ut  inter  plurima,  eaque 
locupletissima  Musea,  quotquot  apud  exteros  videre  contigit,  inter 
insignem  speciminum  pathologicorum  vix  ullum  invenerim  ,  in  quo 
texturam  subtiliorem  vasis  sanguiferis  arte  impletis  vel  accurata 
disquisitione  exploratam  viderim. 

(1)  Sententiae  vero  Cruveilhieri  assentire  non  audeo  dicentis: 
Aussi  remarquez  que ,  dans  Tetat  actuel  de  la  Science  1’anatomie  ne 

nous  a  guerc  servi,  que  pour  les  inflammations,  qui  sont  le  resultat 

i  i  ?  x  $  *  .  j  . . .  r  * . . 

d’unc  fluxion  sanguine,  et  qui  requierent  en  general  les  antiphlo- 
gistiques.  Vid.  dict.de  medecine  et  de  chirurgie  pratiques,  1837. 
art.  Anatomic  pathologique  par  Gruveilhier  pag.  120. 

tias  saepe  contrarias  et  sibi  manifeste  adversarias  invenerim. 

Haec  omnia,  cum  scribere  de  novis  vasis  in  pseudomem- 
branis  promotor  aestumatissimus  suasisset ,  qui  multa  eaque 
egregia  specimina  vasorum  in  pseudomembranis  confecit, 
operam  difficiliorem  viresque  longe  superantem  reddere,  ex 
intimo  animo  mihi  persuasum  habui. 

Quod  eo  magis,  cum  arctum  spatium  haud  permittat,  nec 
virium  imbecillitas,  nec  tempus  angustum  variorum  senten¬ 
tias  omnes  de  pseudomembranis  colligere  et  comparare.  Earum 
historiam  autem  non  praeterire  penitus  possum,  quippe 
quae  arctis  vinculis  cum  materia  tractanda  cohaereat 

Quae  cum  ita  sint  de  iis,  quae  dixi,  multo  etiam  ma¬ 
gis  valent  de  ipsa  origine  et  accurato  vasorum  examine, 
quae  in  pseudomembranis  occurrunt. 

Sequens  itaque  speciminis  divisio  consilio  plurimum 
respondere  mihi  visa  est. 

Primo  capite  explicare  conabor  locum  et  rationem,  qua 
pseudomembranae  inveniuntur. 

Secundo  quaedam  disponere  de  vasis  novis  et  hunc  in 
finem  afferre  recentiorum  de  cis  sententias. 

Tertio  tradere  deseri psionem  vasorum  ,  eorum  originem 
et  conformationem  ulteriorem. 

Nec  quis,  his  expositis,  admodum  miretur,  me  incepisse 
ab  auctoritate  ipsius  Anatomiac  pathologicae  ejusque  sub¬ 
tilioris  studii  tradenda:  nihil,  quam  hoc  magis  contulit, 
ut  materia,  de  qua  scribere  mihi  proposui,  recte  expo¬ 
natur  et  intclligi  possit.  Neque  dubitare  quidem  licet,  si 
tantummodo  colligamus  veterum  sententias  de  pseudo- 
membranarum  historia,  quas  vix  cognoverint. 

Ita  exempli  gratia  pseudomembranas  ex  plcuritide  ortas 
ipsius  pulmonis  habebant  ligamenta  (1). 

(I)  Viti.  Crmeilh.  essa  i  sui-  1’Anutoinic  patii,  en  generali  Fur. 
1816.  11  pag.  160. 

Adhaesiones  rugosas  pericardii  inflammatione  productas  ob 
singularem  adspectum  eos  ita  comovisse  ait  Cruveilhier , 
ut  inde  nata  videatur  fabula,  cui  placuit,  viris  celebribus, 
nec  non  sceleratis  cor  gratilicari  hirsutum  (1). 

Ne  dicamus  de  iis,  quae  ab  auctoribus  relata  reperi- 
antur  de  pericardio  deficiente,  ubi  tantum  cum  corde 
concretum  esset  (2). 

(1)  Vid.  Cruveilh.  dict.  de  Med.  etc.  art.  citat,  pag.  90. 

(2)  Plores  vero  rite  inter  accretionem  accidentalem  et  defectum 
hujus  membranae  distinxerunt.  Ita  exempla  veri  defectus  primus 
(.olombus  ,  porro  Bakthoi.ik,  Yieussexs,  Bailije  ,  aliique  retulerunt. 
m.  brechet  receritioni  tempore  specimen  accurate  descripsit  : 
repertoire  danatomie  et  de  physiologie  pathologiques.  Hoc  de  ar¬ 
gumento  etiam  videatur  Tn.  IIodgkin  in  opere  citat,  lect.  IV.  pag.  90. 
Dr.  A.  W.  Otto  ,  lehrbuck  der  palhologischen  anatomie  I.  94.  \  79. 
Binkler  in  Sandifort,  natuur-  en  geneeskundige  bibliotheek.  vol.  I 
pag.  661.  Cf.  Gr.  Bdttner  anatomische  Wahrnemungen,  Koningsberg 
1769,  4.  pag.  36.  Ki.uiskf.ixs.  \ed.  Koninkl.  Institut. 


i 

CAPUT  I. 


De  foco  et  ratione  ,  qua,  pseumembranae 

inveniuntur . 


§  i. 

Pseudomembranae  in  omnibus  fere  organis ,  quae  in¬ 
flammatione  corripi  possunt,  occasione  data,  observantur; 
praesertim  autem  in  variis  membranarum  speciebus  et 
vulneribus.  Omnis  adhaesio  sc.  ope  pseudomembranarum 
peragitur.  Contrariam  quidem  sententiam  exhibuerunt 
Faudacq  (1) ,  Eiting  (2) ,  J.  Hunter  (3)  ,  J.  Bell  (4)  ,  alii¬ 
que,  qui  statuunt,  vasa  primo  dissecta  in  reunione  anas¬ 
tomosi  uniri  posse ;  sed  eorum  opinionem  satis  refu- 


(1)  Traite  sur  les  plaies.  Paris.  1732.  8.  p.  42. 

(2)  Diss.  de  consolidatione  vulnerum  c.  deperditione  substantiae 
Arg.  1770.  4.  J  9. 

(3)  Treattse  on  ihc  blood ,  inflammation  and  gun-shot-icounds . 
London  1794. 

(4)  Cases  in  Surgery.  Ediujb?  1787.  8.  p.  82. 

tavit  Fr.  Paulus  (1) ,  dicens  :  vas  enim  dissectum  ,  retra¬ 
hendo  ,  ac  contrahendo ,  coagulum  formando  clausum  , 

nunquam  vim  nanciscitur ,  cum  ore  priore  se  reuniendi , 

✓ 

ita  ut  circulus  sanguinis  in  eodem  modo  progrediatur , 
ut  antea.  Utut  quamque  inflammationem  secretio  sequi¬ 
tur  ,  ita  et  hic  ,  simulae  vulneris  ora  reunita  sunt ,  lym¬ 
pha  plastica  ab  utroque  latere  emanans ,  sese  interponit. 

Praeterea  luculenter  probaverunt  investigationes  ulterio¬ 
res  istam  opinionem  esse  falsam  ;  sic  Nepple  anno  1812 
contendit ,  in  rcunione  vulnerum  labia  affigi  humore  ex¬ 
sudato  ,  quod  in  pseudomembranam  mutetur  (2).  Idem 
Brachet  et  Moxtfalcoiv  ,  qui  haec  affirmat ,  Dupuytrenii 
experimentis  nitens:  il  n’y  a  point  de  reunion  immediate 
rigoureusement  pariant;  il  n’y  a  point  contact  intime , 
continuite  des  divers  tissus  ,  qui  ont  ete  divises ,  tnais 
toujours  creation  d’une  substance  intermediaire. 

—  Inter  omnes ,  pseudomembranae  frequentissime  in 
serosis  occurrunt ;  quae  fortasse  sua  conditione  anatomica 
et  physiologica  facilius  et  saepius  illo  gradu  inflammatio¬ 
nis  afficiuntur,  quo  pseudomembranae  oriri  solent.  Nam 
gradum  majorem  sive  minorem  multum  ad  eas  formandas 
conferre  ,  postea  fusius  demonstrandum  erit. 

Sic  pseudomembranas  in  arachnoidea ,  pleura ,  pericar¬ 
dio  ,  peritonaeo ,  tunica  vaginali ,  membranis  synovialibus 
invenerunt. 

Quod  arachnoideae  pseudomembranas,  jam  M.  Stoll  (3) 
enarrat,  post  phrenitidem  lympham  coagulabilem  intra 

(1)  Commentatio  Physiologico  chirurgica  (le  vulneribus  sanandis. 
Gottingae  ,  1825.  pag.  18.  $  32. 

(2)  Vid.  Dissertat,  de  physiologia  pathologigue  sur  les  fausses 
membranes  et  les  adherences.  Taris.  1812. 

(3)  Aphorism.  de  cognoscendis  et  curandis  febrib.  Lugd.  Bat.  1788. 
pag.  15.  §  73. 

meninges  transsudare,  morbumque  abire  in  maniam  insa¬ 
nabilem  ,  meningibus  duris  ,  incrassatis,  concretis  ;  quo  in 
casu  et  arachnitis  adfuisse  videtur ,  quae  pseudomembra- 
nas  produxerit,  quibus  accretio  perficeretur.  Sommering 
similes  membranas  arachnitide  productas  ulterius  exami¬ 
navit;  nunc  pulposas,  nunc  gelatinosas,  sed  fere  semper 
vasculosas  invenit ;  et  vascula  semel  implere  ei  contigit  (1). 

In  arachnitide  externa  cerebri ,  producere  solet  serum 
purius  inflammatio ,  quam  in  aliis  serosis  ;  —  in  quarum 
membranarum  cavitate  inflammationis  productum  ple¬ 
rumque  offendimus;  rarissime  vero  hoc  in  arachnoideae 
inflammatione,  de  qua  sermo  est,  accidit  (2).  Interdum 
autem  intra  hanc  partem ,  quae  duram  matrem  obves- 
tit ,  et  eam  reperitur ,  quae  proxima  est  piae  meningi, 
ubi  cerebrum  obtegit.  —  Villerme  etiam  testatur ,  se 
hujus  speciei  exemplum  nunquam  vidisse.  Quin  rarissima 
sunt  exempla ,  in  quibus  pseudomembranas  intra  glabras 
arachnoideae  superficies  offenderint;  nisi  inflammationem 
causa  traumatica  provocaverit. 

Verum  Th.  Hodgkin  sequentia  narrat :  Yet  \ve  both 
infer ,  from  analogy  ,  that  such  a  deposit  may  take  place 
without  being  the  resuit  of  external  injury  ;  and  wc  have 
also  authority  for  stating ,  that  it  has  actually  been  ob- 
served.  I  had  myself  long  been  fruitlessly  sceking  for  an 
exemple,  not  traumatic  ,  of  this  form  of  arachnitis,  when 
a  case  of  the  kind  presented  itself  (3).  Rostan  in  Salpe- 

(1)  Vid.  J.  G.  Roozeboom.  Specimen  anatomico  pathologicum  de 
pseudoinembranis.  1832.  pag.  6.  Ubi  etiam  commemorat  ,  quae 
Laennec  reperisse  testatur  in  ejusmodi  casibus;  quod  legitur  in 
hujus  opere:  de  Vauscultation  mediate  etc.  T.  I.  pag.  80  J  104. 
observ.  5.  Porro.  —  pag.  99.  obs.  II.  p.  68.  seq. 

(2)  Quae  omnia  probare  conatur  Th.  IIodgk.  libr.  Git.  lect.  III. 

(3)  Quam  historiam  conscripsit  in  libr.  citat.  Lect  III.  p.  69. 


triere  idem  observavit.  Fo ville  G  casus  commemorat , 
hujus  arachnitidis  speciei,  qui  omne  tollunt  dubium  (1). 
Post  arachnitidcm  ventriculorum  raro  invenerunt  pseudo- 
membranas;  affirmat  vero  Th.  Hodgkin,  eas  esse  reper¬ 
tas  praecipue  inter  corpus  striatum  et  partem  ventriculi 
oppositam  (2)  (3). 

De  arachnoidea  medullae  spinalis  idem  affirmari  potest, 
cum  fila  morbosae  naturae ,  quae  multo  nomine  cum  pseu- 
domembranis  convenirent,  saepius  promotor  aestumatissi- 
mus  in  medulla  spinali  invenerit  (4). 

De  pseudomembranis  in  pleurae  cavitate ,  quarum  mul¬ 
ta  exempla  apud  omnes  fere  auctores  leguntur ,  ubi  de 
cadaverum  sectionibus  agunt  illorum  ,  qui  pleuritidi  aut 
phthisi  pulmonali  succubuerunt,  vix  requiritur  ut  dicam. 

Et  qui  semel  hujus  cadavera  adspexcrit ,  numerum  mem¬ 
branarum  mirari  debet  pleuram  costalem  inter  et  pulmo¬ 
nalem,  ita  ut  facilius  a  pulmone  seu  costis,  quam  a  se 
invicem  dilacerari  possint ;  —  nec  minus  naturae  sapien¬ 
tiam  ,  quae  succurrit  ,  ubi  penitus  sanare  ne¬ 
quit.  —  Monente  enim  Hopc  (5)  finis  naturae  esset  in 

pseudomembranarum  generatione ,  ut  partes  inflammatas 

/ 

conglutenet  et  connectat ,  et  ita  ulteriorem  nocivam 


(1)  Dict.  cit.  art.  mc  ningit  e.  pag.  1430. 

„(2)  Ta.  IIodgk.  Libr.  cit.  Lect.  III.  pag.  79. 

(3)  Cl.  Promotor  mecum  communicavit  ,  se  egregium  specimen 
arachnitidis  cerebralis  ex  infante  lleidelbergae  vidisse  cujus  vasa 
nova  eleganter  erant  impleta.  Ipse  etiam  specimen  conservat  uracli- 
nitidis  post  typhum  e  puella ,  in  quo  nova  vasa  quadam  materie 
rubra  implevit 

(4 )  Cf.  Specimen  de  subt.  metnbr.  ser.  fabiica.  auct.  J.  Koker. 
Tr.  ad  Rh.  1828.  p.  12.  <j  13.  Schkoder  v.  d.  Koek.  1.  Cit.  pag. 
162  et  166.  dc  hydrothoraco. 

(5)  V id.  Uope  .  Diseascs  of  the  heart. 

seri  exsudationem ,  qua  partes  reprimuntur ,  impediat , 
et  avertat.  Illis  porro  pseudomembranis  formatis,  circu-^ 
lationem  minorem  consumptione  pulmonis  adeo  difficilem, 
saltem  pro  parte  restitui ,  docuit  promotor  aestumatissi- 
mus  (1). 

Coeterum  inter  multos ,  quae  hoc  demonstrarunt ,  mem¬ 
branas  formari  in  cavo  pleurae  commemorarunt  Morga¬ 
gni  (2) ,  M.  Stoll  (3)  aliique.  Cruveilhier  specifico  titulo 
pleuritidem  pseudomembranosam  agnoscit,  et  fuse  demon¬ 
stravit  ,  membranas  ea  ortas  offerre,  1°  dispositionem 
quam  dixit  stratiformem  ;  2°.  consistentiam  inaequalem  in 
diversis  stratis,  adeo  ut  haec  eo  minus  inter  se  cohereant, 
quo  magis  ab  ipsa  pleurae  membrana  distent  (4). 

Saepe  post  pericardititem  etiam  adhaesiones  pericardii 
oriuntur;  quarum  quatuor  genera  observavit  Bichat.  In¬ 
terdum  membranae  adeo  erant  concretae ,  ut  pericardium 
penitus  deessc  videretur  (5) .  In  secundo  genere  adhaesio 
non  erat  perfecta.  In  tertio  multa  filamenta  invenieban¬ 
tur,  et  in  quarto  laminae  breves  et  membranaceae.  Quan¬ 
titas  absoluta  materiae  pseudomembranosae ,  quae  post  pe¬ 
ricardititem  offendi  solet,  magnopere  differre  potest;  nunc 
pondus  2  granorum,  nunc  plurium  unciarum  adaequat. 
Crassitudo  etiam  membranarum  inaequalis;  qua  de  re  af- 


(1)  Libr .  citat,  p.  84.  seq. 

(2)  Cf.  Morg.  dc  Sede  et  Causis  morb.  per  Anat.  indag.  Ebro- 
duni  in  Ilelc.  1779.  Ep.  XX.  urt.  47. 

(3)  M.  Stoli,.  Rat.  med.  T.  II.  p.  376  390  seq.  Id.  Script. 

in  aphor.  citat.  §  220,  221  ,  222,  pag.  53.  54. 

(4)  Dict.  cit.  art.  pleuresia  a  Culveilh.  pag.  1702. 

(5)  E.  Saiydifokt  ,  Obsere,  anatomico-pathologicas.  Libr.  I.  pag. 
9.  libr.  IV.  pag.  109.  —  Exercitiones,  libr.  II.  pag.  66. 

firmat  J.  Bouillaud  :  Son  epaisseur  varie  en  generat ,  en- 
tre  une  fraction  de  ligne,  et  dix  a  doux  lignes  (1). 

Superficies  pseudomembranarum  libera  singulariter  saepe 
disposita  est ,  ita  ut  summus  vir  Corvisart  eam  compara¬ 
verit  cum  vituli  secundi  ventriculi  superficie  interna.  M. 
Hope  ,  ait  Bouillaud  :  l’a  comparee  avec  assez  de  bonheur, 
a  ce  qu’on  observe ,  lorsqu’on  vient  a  separer  deux  assi- 
ettes  plates ,  qu’on  avait  appliquees  l’une  contre  1’autrc  , 
apres  les  avoir  preliminairement  enduites  de  beurre  mou. 

Cum  igitur  viderimus  et  in  arachnoideae  et  in  pleurae , 
et  in  pericardii  inflammatione  oriri  posse  pseudomembra- 
nas  ,  a  priori  jam  idem  affirmare  licet,  de  peritonaeo,  in 
quo  revera,  pleura  excepta,  plurimas  invenerint  Pathologi. 

—  Saepe  viscera  abdominalia  pro  parte  inter  sese  con¬ 
creta  post  mortem  offendimus ;  rarius  vero  intestina , 
omentum ,  cum  diaphragmate  aut  integumentis  communi¬ 
bus  ;  ita  ut  formetur  quasi  globus  vel  massa,  cujus  par¬ 
tes  constituentes  nullo  modo  sine  dilaceratione  a  se  in¬ 
vicem  separari  possunt  (2). 

F.  C.  Seegers  (3),  praeterea  plures  auctores  enumerat , 
qui  hoc  de  argumento  scripto  mandarunt :  sic  Sandifort  (4) , 
Wensel(5),  Yogel  (6) ,  aliique.  Plures  casus  etiam  de- 


(1)  Cf.  etiam  Mathew  Baillie  ;  Anat.  des  Krankhaften  Bciues  ,aus 
dem  Englischen  von  S.  Th.  Sommering.  pag.  4- 

(2)  Vide  Rooseboom.  Diss .  cit.  pag.  17.  —  Vieeerme  ,  traite  des 
fausses  membrancs.  pag.  41.  — Post  peritonitidem  puerperalem  plus 
quam  semel  intestina  fere  ubicunque  tecta  vidi  lympha  plastica , 
tenaciter  visceribus  adhaerente. 

(3)  Commentatio  ad  question.  med.  de  peritoneo  in  Acad.  Lovan. 
premio  ornat.  1833.  p.  58. 

(4)  Sandifort.  L.  3.  E  5. 

(5)  Krankheiten  des  Uterus,  pag.  34.  tab.  3. 

(6)  Yogel.  pag.  27 b.  334, 

scribit  Th.  Hodgkin  (1).  Caclerum  vix  loquar,  de  mem¬ 
branis  ,  quae  ad  abdomen  herniis  (2)  ,  abcessibus ,  aliis¬ 
que  causis  produci  possunt.  Supcressct  autem  dicere  de 
praesentia  pseudomembranarum  in  tunica  vaginali ,  sed 
curatio  hydroceles  radicalis ,  injectione  ,  incisione,  seu  alia 
methodo,  quibus  inflammatio  plastica  excitetur,  rem 
explicat. 

Dupuytren  tandem  membranas  spurias  in  synovialibus 
invenit,  praesertim  im  articulo  genu  (3)  Idem  Cruveil- 
hier  et  Moffait(4). 

Interdum  etiam  in  membranas  mucosis  generari ,  ex  ob¬ 
servationibus  argumentisque  multorum  scriptorum  patere 
videtur;  ita  ut  vix  in  dubium  vocari  possit.  —  Tales 
pseudomembranas  viderunt  Nyssen,  Gendrin  ,  Dupuytren, 
VillermE  ,  et  apud  nostrates  Tiiyssen(5),  qui  historiam 
morbi  viduae  retulit ,  quae  pseudomembranaceae  materiae 
duas  libras  in  spatio  trium  mensium  per  alvum  depo¬ 
suisset  :  postea  vero  tam  tonicis ,  quam  stypticis  sanitatem 
recuperasset;  dubitandum  vero,  num  talis  materies  cum 
pseudomembranis  veris  compcrari  possit ;  videtur  enim  ex 
muco  inspistato  forsan  cum  albumine  commixto  consti¬ 
tisse  (6).  Mucus  enim,  (ut  et  auctor  ipse  agnoscit) ,  exsic¬ 
catus  saepe  formam  pellicularum  refert ,  quas  facile  mem- 


(1)  Yid.  I.  cit.  lect.  \  I.  pag.  140.  seq. 

(2)  Cruveilhikr  ,  traite  d'Anat ,  Path.  II.  pag.  332  seq. 

(3)  Yid.  Rooseboom,  Diss.  cit.  pag.  21. 

(4)  Cl.  Fromotor  ,  mecutn  communicavit  se  aliquando  in  cavo 
tympani  etiam  pseudomembranas  deprehendisse. 

(5)  Over  de  vonning  van  Schijncliczen  dour  11.  I'.  Thusses.  Ea  - 
ste  Klnsse  vun  het  Kon.  Ncd.  Instituat.  Nicutcc  Vcrhandelivfjen.  11 
Deoi.  1328. 

(6)  Opere  cit.  pag.  12. 

branas  novas  salutares  ,  nec  autem  ex  lympha  plastica 
inflammationis  producta,  conformatae  sunt  (I). 

Sententia  eorum,  qui  credunt,  pseudomembranas  tan¬ 
tum  post  mucosae  ipsius  destructionem  fieri,  quod  iis  for¬ 
mandis  ipsa  muci  secretio  impedimentum  sit,  non  adeo 
improbanda  videretur;  —  nisi  breve  tempus,  quo  saepe 
oriuntur,  impediret,  quo  minus  haec  opinio  ante  omnes 
acciperetur.  Exemplo  sint  angina  exsudativa,  aphtae,  ctc. ; 
quas  ultimas  ad  pseudomembranas  referunt ,  inter  quos 
Otto  ,  Lelut ,  aliique  (2). 

Et,  etiamsi  mucosa,  ubi  pseudomembranae  adsunt, 
saepe  destructa  occurrat  ,  hoc  tantum  probat ,  hasce  ibi 
etiam  oriri  posse ,  ubi  mucosa  destructa  sit :  verum  tubas 
Falloppianas  concretas  invenerunt  plures,  ut  inde  foe- 
cundatio  et  graviditas  penitus  excludantur  (3).  Pro- 
motor  aest.  etiam  duo  hujus  conditionis  specimina  in 
collectione  sua  Pathologica  conservat ,  quibus  extra  omne 
dubium  ponitur.  -  Si  porro  mucosa  tam  novarum  mem- 

(1)  L.  Cii.  Roche.  Speciali  tituto  gastro-enteritidem  membra- 
naceain  distinguit;  cujus  causae  propriae,  et  symptomata  diagnostica 
latent.  —  In  cadaveribus  membranam  gastro-intestinalem  a  cardia 
usque  ad  anus  obtectam  exsudato  membranaceo  solido  invenerunt 
Broussais  ,  Bullier.  —  Saepius  vero  pseudomembranae  partem  in¬ 
testinorum  tantum  occupabant.  Hujus  exempla  protulerunt  As- 

1)RAL  ,  BllOUSSAlS  ,  BrETONSEAU  ,  GUERSENT,  GuiBERT  ,  L.OU1S.  -  L.  Cll . 

Rociie  liunc  morbum  cum  angina  polyposa  comparat,  et  ad  eandem 
naturam  pertinere,  credit.  V id .  Dici.  cit.  Ari.  gastro-enterite ,  pag. 
1092.  L.  Ch.  Roche. 

(2)  A.  W.  Otto.  Libr.  cit.  I.  6.  J  85.  pag.  99. 

Lelut,  Memoirc  sar  Ic  rnuguet  dans  le  repertoire  general  d'Anat. 
et  Physiol.  Pathol.  T.  111.  P.  I.  pag.  145. 

M.  Baillie  ,  Anatomie  der  Krankhaflen  Tiaues  ,  etc.  ;  cius  dem 
Englischen  von  S.  Th.  Somheiung.  llerlin,  179  i.  pag.  50. 

(3)  Roosebooji.  Diss.  cit.  pag.  19. 

branarum  origini  obessct  ,  quomodo  in  uteri  cavitate  nas- 
cereturs  epicborion  ,  seu  membrana  decidua  Hunteri ,  quam 
Chaessier  (1)  et  in  graviditate  tubaria  non  desiderari  vidit  (2). 

Ergo  membranas  spurias  etiam  in  mucosis,  licet  rarius 
occurrere  omnes  fere  hujus  aevi  conveniunt. 

'  -  ’  n.jf  ’¥Ht  - —  ”.i  i  '  '  :  ‘i 

i  i 

§  2. 

Inflammationem  vario  differre  exitu  quotidie  docet  expe¬ 
rientia;  ita  abit  in  resolutionem,  in  exsudationem  lym¬ 
phae,  in  suppurationem,  in  gangraenam  (3).  Exitus,  cuius 
sub  forma  inflammatio  pergit ,  duplici  modo  dirigitur,  primo 
ipsius  inflammationis  gradu,  secundo  diversa  corporis  affecti 
structura  et  functione.  Accedit  nervorum  actio  (4). 

Simplex  observatio  jam  demonstrat ,  quid  gradus  inflam¬ 
mationis  ipsius  exitui  tribuat.  Ita,  si  in  medio  tumoris 
inflammatorii  secernitur  pus,  ad  margines  lympha  plas¬ 
tica  deponitur;  quae  eo  magis  serosa  fit,  quo  longius  ab 
infiammatisnis  foco  exsudatur.  In  ambitu  mali  tandem , 
unice  adest  rubedo,  et  simplex  vasorum  congestio. 

Similis  ratio  post  vesicatorium  applicatum  obtinet.  In 


(1)  Lhaussier,  bulletin  de  la  faculte  de  3Iedecine,  No.  VI. 

(2)  Quale  etiam  specimen  elegantissimum ,  cujus  vasa  sanguifeia 
subtiliter  inplevit,  mihi  monstravit  Promotor ,  in  quo  membrana  de¬ 
cidua  tubae  Fallopii  arcte  intus  adhaeret;  in  hoc  specimine  mem¬ 
brana  mucosa  uteri  quidem  est  multo  crassior  venis  adimpletis 
penitus  coerulescens  ;  deciduae  autem  vestigium  in  ipsa  uteri  cavi¬ 
tate  nullum  apparet. 

(3)  Exitus ,  quos  etiam  nonnulli  commemorant,  in  emollitionem 
et  indurationem  huc  referri  non  debent:  sunt  enim  sequelae  exsuda- 
tionis  ejusque  in  organismum  effectus  et  igitur  quasi  exitus  secun¬ 
darii. 

(4)  Yid.  Scun.  v.  a.  K.  1.  eit.  pag.  21  23.  seq. 

initio  rubor,  calor,  tumor.  Sequitur  seri  exsudatio ,  et  si 
inflammatio  procedit,  suppuratio  tandem  incipit. 

Serosas  serum  secernere,  periostium  osseam  materiem, 
mucosas  mucum  docet  Physiologia;  quae  secretiones  vero 
durante  inflammatione  mutantur ,  ita  tamen  ,  ut  eo  magis 

ad  normales  accedant,  quo  minor  sit  inflammationis  ve- 

% 

tementia.  Eas  autem,  quae  a  vasis  ex  sanguine  parantur, 
etiam  in  sanguinem  agere  partis  affectae,  et  post  aliquot 
tempus  in  omnem  sanguinem,  nec  non  in  ipsum  inflam¬ 
mationis  processum  facile  inde  efficimus.  Quare  enim 
mucosae  inflammatio  vulgo  minoris  momenti  est,  quam 
pleurae  aliarumque  membranarum?  Quod  mucus  insigni 
copia  secretus  magnas  paries  agat  in  resolutionem  morbi , 
et  facile  e  corpore  educi  possit. 

Ultimo  loco  accedit  nervorum  actio,  quorum  affectionem 
morbosam  multum  valere  ad  inflammationis  cursum,  et 
solitos  exitus  mutandos  luculenter  probavere  cl.  proma- 
tor  (1)  aliique. 

Quibus  praemissis  liquet,  tantummodo  secerni  lympham 
plasticam,  ex  qua  pseudomembranae  formentur,  post  in¬ 
flammationis  gradum  modicum,  et  quasi  deserminatum. 

Multae  propositae  sunt  de  pseudomembranarum  genesi 
theoriae;  attamen  vera  hujus  ratio  admodum  latere  videtur. 

Inter  recentiores,  qui  de  hoc  argumento  inprimis  op¬ 
time  meriti  sunt,  referendus  est  cl.  Dupuytren,  cujus 
theoriam,  illo  duce,  exposuit  discipulus  Villerme  (2). 

(1)  Schr.  v.  d.  K.  oper.  cit.  pag.  61  seq. 

(2)  J.  E.  Dezeimeris  memoire  presente  au  concours  ouvert  elevant 
1’aeademie  royale  de  medecine,  ete.  1829  pag.  22. 

Rooseboom  diss.  cit.  p.  46.  seq. 

Dupuytren  propositions  sur  quelques  points  d’Anatomic,  de  Thy- 
siologie  et  d,Anatomie  pathologique  presentees  a  1’ecolede  Medecine 
de  Paris  en  Pan  12. 

Quatuor  posuit  Dupuytrcn  stadia,  quae  distingui  in  pseu- 
domembranarilm  formatione  debent.  Stadium  originis,  in¬ 
crementi,  organisationis ,  et  conversionis  in  telam  cellularem. 

In  prima  periodo  serosae  vasa  sanguifera  magno  nu¬ 
mero  valde  repleta  sunt.  Ubi  gravior  est  inflammatio, 
ibi  puncta  prodeunt,  parva,  discreta,  confluentia,  villosa  , 

4 

pultacea ,  albida,  brevia.  Haec,  dum  ad  sese  accedunt, 
formant  rete,  seu  pelliculam  tenuissimam,  cujus  altera 
superficies  membranae  serosae  adhaeret ,  altera  libere  in 
ejus  cavitate  relinquitur.  Serum  exsudatum  nondum 
secundum  illos  mutatum  apparet,  licet  certe  jam  plus  al¬ 
buminis  contineat ;  postea  vero  pellucidum  manet  multis 
flocculis,  in  eo  dispersis,  qui  ex  villis,  trituratione  detractis, 
consistere  videntur. 

In  secunda  periodo  pseudomcmbrnnac  crassitudinem  adi¬ 
piscuntur  majorem,  consistcntiam ,  elasticitatcm  et  cum 
serosis  aliquantulum  cohaerere  incipiunt,  licet  non  penitus 
cum  iis  confluant. 

Interdum  membrana  nova  fit  pulposa,  fragilis  et  caseosa; 
scrumquc  exsudatum  sursum  magis  turbidum  et  lacteum, 
sive  purulentum.  Quaelibet  varietas  intermedia  accidere 
potest  inter  parvos  flocculos  obortos,  quibus  lacteus  produ¬ 
citur  fluidi  adspcctus,  et  inter  perfectas  pseudomembranas. 

Hac  periodo  ad  finem  vergente,  pseudomembranae  non 
amplius  villos  ostendunt,  sed  fiunt  homogeneae  quoad  tex¬ 
turam,  coloris  aliquantulum  flavescentis,  in  dies  tenacius 
serosae  adhaerentes. 

In  tertia  periodo  densitatem  nanciscuntur  matcriaccardaccae. 
Symptoma  porro  evidentissimum  est  novorum  vasorum  forma¬ 
tio,  cum  quorum  origine  hanc  periodum  incipere,  docet  Vil- 
lerme:  quo  de  argumento  autem  capite  II  fusius  agendum  erit. 


Villerme  ,  I.  c.  pag.  12.  seq. 

Th.  IIudgkin  1.  c.  Leet.  II.  pag  159  seq. 

Quarta  periodo  pristinam  formam  amittunt  pseudomem- 
branae,  et  tenuiores,  pellucidae,  porosae  fiunt,  donec 
tandem  telae  cellularis  contextum  ostendant  (1). 

Dupuytrcn  et  Villerme  credunt,  coagulabilem  materiam 
non  in  telam  cellularem  mutari ,  sed  hanc  primariam  sub¬ 
stantiam,  quam  verum  pus  habeant  organisatione  pro¬ 
cedente  ,  postea  absorberi ,  ejusque  in  loco  membranam 
cellularem  deponi,  cujus  partes  constituentes,  formentur 
actione  novorum  vasorum. 


(1)  E  quibus  jam  a  priori  sequitur,  morbis  et  inprimis  iis, 
quibus  tela  cellularis  et  membranae  serosae  obnoxiae  sint,  etiam 
pseudomembranas  corripi  posse.  Sic  Villerme  (1.  c.  pag.  30)  iri 
pseudomembranis  inflammationem  ope  acidi  sulpburici  excitavit.  — 
Porro  Cruveilhier,  aliique  pseudomembranas,  tuberculis  oppletas , 
plures,  easque  semieartilagineas  invenerunt.  —  ln  cadavere  hy- 
drotorace  mortui,  ubi  insignis  seri  copia  aderat  tam  in  pleurae, 
quam  pericardii  cavitate,  inveni  pseudomembranas,  praesertim 
inter  pulmonum  lobos,  quae  sero  tensae  et  oppletae  erant — Talem 
conditionem,  si  nomen  quaereretur,  jure  hydropem  pseudomem- 
branarum  significarem.  Membranae  erant  durae,  quasi  fibrosae, 
et  u(i  in  phthisicis  occurrunt.  Pulmones  sani,  sed  emphysemate 
affecti.  —  Membranae  haud  recentes  videbantur  ,  vasa  sine  injectione 
optime  perspiciebantur.  Serum  in  illis  penetrasse  inhibitione  vera , 
non  verosimile,  cum  in  tribus  tantum  serum  contineretur,  dum 
aliae,  aeque  conformatae,  non  impletae  essent.  Quaererem  insuper, 
si  serum  in  pseudomembranis  penetrasset  post  mortem ,  cur  non 
guttula  quidem  in  pulmonibus  aderat,  qui  aeque  per  duos  dies 
fuerant  submersi.  Si  pleuram  serum  penetrare  non  potest ,  pseu¬ 
domembranas  organisatione  gaudentes ,  etiam  vera  inhibitione 
sero  non  impleri,  concludo.  Quod  ultimum  argumentum  eo  confir¬ 
matur,  quod  pseudomembranae  tantum  recentiores ,  et  nondum 
organisatae  in  ictero  colore  tinguntur,  vid.  Hudgk.  1.  c.  lect.  11.  pag.  55. 
Pseudomenbranas  penitus  conformatas  flavo  sero  non  tingi  ipsi  mihi 
observare  licuit. 

Et  haec  sunt  praecipua  paucis  verbis  exposita,  quae  hac 
de  re  protulerunt  Dupuytren  et  Villerme;  et  quamvis 
summo  et  accuratissimo  examine  rem  tractaverint,  haud 
assentiendum  esse  credo  opinioni  praecipuae,  quam  ambo 
proposuerunt  de  relatione ,  quam  conditiones  ,  quas  descrip¬ 
serunt,  inter  se  ostenderent. 

Difficile  enim  intellectu,  quid  de  proprietatibus  puris, 
seu  secretionis  purulentae,  quibus  pus  in  materiam  organi¬ 
cam  commutari  posset ,  sentiendum  sit. 

Nonne  pus  ad  excretiones  potius,  quam  ad  secretiones 
pertinet?  An  abcessus  sanantur,  antequam  pus  evacu¬ 
etur?  Nonne  curatio  valde  retardatur,  nisi  e  corpore 
egredi  possit?  Si  pus  et  lympha  coagulabilis  ejusdem 
essent  naturae,  cur  non  concrescit  abcessus,  pure  imple¬ 
tus;  cur  sibi  saepe  pus  exitum  parat,  integumenta  perfo¬ 
rando? 

Insuper  lympha  est  limpida,  pellucida,  flavescens  et  aeri 
exposita  visciditatem  contrahit  insignem,  et  exsiccata  in 
crustas  denique  abit  (1). 

Kaltenbrunner  etiam  haec  monet:  pus  et  lympha  valde 
inter  se  confundi  solent ;  sed  eodem  differunt  inter  se  modo 
insigni,  quo  inflammatio  suppuratoria  a  sanante  differt. 
Pus  et  lympha  transeunt  quidem  inter  se,  sed  se  invicem 
excludunt;  nam  sicuti  pus  ad  stadium  suppurationis,  ita 
lympha  ad  stadium  sanationis  pertinet,  et  ambo  sub  con¬ 
ditionibus  toto  coelo  diversis  excoluntur  (2). 

Plura  praeterea  movit  in  hanc  Dupuytrenii  theoriam  Th. 
Hudgkin ,  sed  si  justum  ferre  volumus  suffragium,  conceden¬ 
dum  est,  Dupuytren  et  Villerme  omnino  distinguere  inter 


(1)  Cf.  G.  Kaltenbrukiser  ,  experimenta  circa  statum  sanguinis  et 
vasorum  in  infl  1826.  pag.  22  §  103. 

(2)  G.  KiT.TEriBUUNNEH  ,  1.  cit.  §  22  5  104. 

pus  concrescibile  et  non  concrescibile ,  ita  ut  discrimen 
magis  contra  denominationem,  quam  contra  rem  ipsam 
pugnare  videatur  (1).  Attamen  nomen  lymphae  plasticae 
magis  convenit,  ne  confusio  oriatur ,  cui  revera  Dupuytren , 
Laennec,  Home,  aliique  ansam  praebuerunt. 

Insuper  contendit  Th.  Hodgkin  (2)  pseudomembranas  jam 
ab  initio  esse  continuae  et  pellucidae  texturae,  etiam  jam 
cum  vix  solidae  dici  possint ,  easque  nec  esse  opacas  ne¬ 
que  cribriformes ,  sed  earum  genesin  obtineri  separatione 
seri ,  non  vera  aggregatione  villorum.  Observat  pseudo¬ 
membranas  saepe  in  initio  formare  cavitates ,  ad  serum 
retinendum  aptas,  quamvis  textura  admodum  tenuis  et 
tenera  id  impedire  videatur ,  ex  quibus  sequentia  deducit : 
This  fact  appears  to  me  to  militate  strongly  against  the 
idea  entertained  by  Villerme,  and  sanctioned  by  no  less 
an  authority  than  that  of  Beclard ,  that  the  form  of  mem- 
brane  or  film  is  produced  by  the  aggregation  of  an  infinite 
number  of  minute  flocculi.  Were  this  the  case,  wewould 
not  only  find  most  recent  membranes ,  to  a  certain  degree, 
cribriform,  and  incapable  of  retaining  fluid,  but,  as 
Villerme  seems  tot  admit,  they  would  be  more  or  less 
opaque  (3). 

Addit  tandem,  Villerme  considerasse,  membranas  pel¬ 
lucidas,  magis  evolutas,  quam  ei  revera  statuere  liceret. 
Insuper  argumentum  sumit  ex  ratione  originis  membrana¬ 
rum  pellucidarum  in  embryone,  cum  quibus  pseudomem¬ 
branas  comparat. 

Harum  formationem  igitur  non  solum  non  peragi ,  uti 
hoc  exhibuerunt  Dupuytren  et  Villerme,  sed  contra  fila- 

■  v  . ;  ii])  An  t  /J 

(1)  T.  IIudgk.  1.  cit.  lect.  II.  pag.  44.  seq. 

(2)  Op.  cit.  Lect.  II.  pag,  45  seq. 

(3)  Op.  cit.  Lect.  II.  pag.  46. 

menta  tenera,  pellucida,  membranosa,  ex  plastica  parte 
effusionis  (lympha  plastica  Hunteri)  eodem  processu  formari, 
quo  sanguinis  coagulatio,  sibi  persuasum  habet  auctor. 

Non  meum  est,  concludere,  quid  veri  in  utraque  sen¬ 
tentia  censendum  sit,  id  autem  perspicuum  in  re,  de 
qua  egimus,  videtur,  quo  fortasse  discrimen  minus  evadet  ; 
processum  formationis  pseudomembranarum  valde  modi¬ 
ficari  posse  pluribus  causis,  quae  facile  observantem 
fugiant,  et  igitur  utramque  theoriam  de  pseudomembra¬ 
narum  genesi  veram,  non  autem  absolute  veram  esse, 
ita  ut  altera  alteram  non  excludat.  Eo  lubentius  haec 
pono ,  affirmante  egregio  Cruveilhiero.  Que  de  varietes 
sous  le  rapport  du  meeanismedes  adherences  des  sereuses! 
Tantot  1’adhesion  a  lieu  au  moyen  d’une  couche  minee, 
granuleuse,  reticulee,  tantot,  au  moyen,  d’une  couche 
epaisse  de  fausses  membranes,  qu’on  peut  diviser  en  plu- 
sieurs  lamellcs  d’inegale  epaisseur  (1). 

Quaestio  adhuc  magni  momenti  superest,  quae  inprimis 
in  curatione  herniarum  agitata  est :  nempe ,  an  pseudo- 
membranae  iterum  absorberi  possint  post  quartam  perio¬ 
dum?  —  Plures  observationes  leguntur,  ubi  revera  obser¬ 
vatum  sit ,  faustis  sub  conditionibus  pseudomembranas 
absorberi  posse.  Ita  E.  J.  Thomassen  a  Thuessink  (2) , 
historiam  herniae  incarceratae  enarrat ;  ubi  intestinum 
gangraena  erat  affectum ,  et  post  herniotomiam  faeces  e 
vulnere  exibant.  Sensim  sensimque  viam  naturalem  in¬ 
grediebantur  ;  vulnus  feliciter  sanabatur  aegrotantis  sani¬ 
tate  restituta.  Post  5  annos  morbo  alio  succubuit,  et 
sectio  cadaveris  nusquam  accretionem  intestini  cum  peri- 

(1)  Vid.  dict.  cit.  verb.  adhesions  a  Cruveilh.  pag.  87. 

(2)  Geval  van  eene  zonderlinge  dijbreuk,  met  eenige  aanmer- 
kingen  over  de  breuken  met  versterf  verzeld.  Koninglijk  Nederl. 
Jnstituut.  Ferste  klasse  Y II  dee!. 

tonaeo  ,  seu  ligamento  Poupartii  monstravit.  Ita  hoc  in 
casu  pseudomembranae  perfecte  evanuerunt. 

Accedit  altera  ejusdem  viri  observatio  (1),  quae  rem 
admodum  explicat.  Historia  cum  jam  narrata  multis  no¬ 
minibus  convenit  ,  ita  ut  eam  hic  afferre  non  opus  sit.  — 
Octo  menses  vero  post  sanationem  aegra,  quae  et  hernio- 
tomiam  subierat,  metrorrhagiae  occubuit,  et  cadaveris 
sectio  ostendit : 

Ligamentum  quoddam  rotundum  longitudinis  1J-  polli¬ 
cis  ,  quod  cicatricem  internam  ,  herniotomiae  superstitem 
cum  intestino  antea  incarcerato ,  et  gangraena  affecto , 
conjungebat. 

Praeterea  cl.  Schroeder  v.  d.  Kolk,  qui  in  tabula  pul¬ 
cherrima  praeparatum  conservatum  depinxit  (2) ,  haec  ani¬ 
madvertit  : 

Memorabile  est,  ligamentum,  cui  intestinum  adhaeret, 
formare  speciem  tubi  applanati ,  cum  ubicunque  perito¬ 
naeo  obtectum  sit  ;  et  igitur  esse  veluti  prolongationem , 
et  coarctationem  aperturae ,  quae  ante  in  peritonaeo  ade¬ 
rat.  Laminae  vero  tela  cellulari  concretae  sunt ,  et  hanc 
ob  causam  apertura  in  tubo  penitus  claudebatur,  post¬ 
quam  intestinum  jam  concretum  esse  debuerat. 

Porro  monet  concretiones  post  inflammationem  praegres¬ 
sam  sive  herniam  ,  motu  peristaltico ,  faecibus  ,  etc.  in 


(1)  Waarneming  van  een  bijzonder  geval  van  genezing  van  eene 
breuk  met  versterf  verzeld ,  en  eene  daarop  gevolgde  anus  artifici¬ 
alis.  Koninglijk  Ned.  Instituut.  N.  Verh .  Eerste  Klasse ,  I.  Deel. 
Etiam  Gendrin  nullum  accretionis  indicium  in  tunica  vaginali 
hominis  invenit ,  quindecim  ante  mortem  annis,  ab  hydrocele  sanati. 
Gesdr.  1,  c.  III.  pag.  463.  §  1575.  Rooseboom.  1.  1.  pag.  78. 

(2)  Vid  Oper.  citat.  Tn.  a.  Thcessink.  pag.  12. 

ligamentum  extrahi  (1),  et  verosimiliter,  natura  tale  liga¬ 
mentum  penitus  absorberi  posse,  quandoquidem  et  in 
foetu  hominis  et  mammalium  conjunctio  cum  vesicula 
umbilicali  tandem  ab  omni  parte  solvitur  (2). 


(1)  Scarpa  Abh.  uber  die  Bruche,  pag.  154. 

(2)  Meckel.  Archio,  t.  III.  heft  I.  p.  34.  seq. 


CAPUT  II. 


De  vasis  novis  in  genere  et  recentiornm  de 

iis  sententiis . 

§  1. 

•  ;  '•  i..'  '  .  \  '  ?  i  i  's .  :■  '  »■’  '■  • 

Vasa,  quorum  origo  durante  tertia  periodo  (secundum 
Dupuytren)  sane  mirabile  est  phaenomenon  et  maxime 
notandum,  in  initio  ab  aliis  vasis  omnino  dotibus  suis  ex¬ 
ternis  distingui  possunt.  Rectum  conservant  in  genere 
cursum;  fere  nullos  edunt  ramos;  tenerrima  sunt  et  adeo 
exigua,  ut  ea,  quae  cl.  Schroed.  v.  d.  Kolk  in  lympha 
exsudata  pleurae  pulmonalis,  adhuc  molli  et  gelatinosa, 
nec  cum  plura  costali  adhaerente  ope microscopii  conspexit, 
vix  vel  capilli  diametrum  adaequarent.  Postea  vero 
crassiora,  sed  minori  numero  inveniuntur  (1). 

Multi  assumunt,  vasa  nova  non  gaudere  tunicis.  Dol- 


(1)  Vid.  Schr.  v.  d.  K  op.  cit.  pag.  20.  21. 

linger  hoc  non  tantum  affirmat,  sed  etiam  una  cum  Gruit- 
huizen  vasis  capillaribus  parietes  denegare  videtur  (1).  Licet 
fortasse  in  initio  res  ita  se  habeat ,  non  in  conformatis 
vasculis  desiderantur,  et  plures,  inter  quos  Langenbeck  (2) 
et  Meckel  ,  contrariae  favent  opinioni ,  nec  ipse  Dollin- 
ger  in  iisdem  perseverat,  describens,  quo  modo  parietes 
formentur,  monensquc  illos  e  sanguine  parari  e  stratis 
quasi  depositis.  Si  etiam  sub  microscopio  tunicae  illae 
non  appareant,  exinde  concludere  tantum  possumus,  illos 
parietes  tantae  esse  tenuitatis,  vel  ob  mollitiem  tam  parum 
differre  a  molli  lympha  plastica  cingente,  ut  non  satis  lux 
frangatur ,  quo  distingui  possint.  Comparat  Dollinger 
rivulos  sanguinis  cum  rivulis  ,  qui  per  arenam  profluunt, 
monens,  eos  nullis  indigere  parietibus;  quod  revera  nii 
probat,  nisi  probari  possit,  rivulos  in  superficie  lymphae 
plasticae  decurrere;  non  autem  per  lympham  penetrare; 
quibus  ipse  Dollinger  non  facile  assentiretur.  Si  porro 
vasa  nova  lymphatica  inspicimus,  his  ob  nodulos  parietes 
denegare  non  possumus;  et  nonne  ex  analogia  idem  de 
aliis  novis  vasis  statuere  liceret,  cum  natura  viam  plu¬ 
rimum  sibi  parem  ingredi  soleat,  et  saepius  ope  unius  in¬ 
strumenti  pluribus  consiliis,  quam  plurium  instrumentorum 
ope  uni  consilio  prospiciat.  Praeterea  vasa  capillaria,  et 
ita  vasa  nova,  si  non  tunicis  essent  praedita,  sanguis  qua- 
quaversum  flueret ,  aut  parietes  magis  magisque  expan¬ 
deret  aneurismatis  in  modum. 

A 

Ast  vero  recentiori  tempore  parietes  et  tunicas  vasorum 

. 

(1)  Dollinger,  was  ist  Absonderung,  und  wie  geschiedt  sie? 
Wurzburg  1819. 

Gruithitizen  ,  Medicinisch  chirurgisclie  Zeitung  1820  No.  44. 

Gruitiiuizen,  Theorie  der  Fieber  in  eod.  op.  I.  band.  No.  30.  p.  50. 

(2)  Langenbeck,  op.  cit.  png.  104,  105. 


post  magis  perfecta  instrumenta  optica  revera  distinxerunt 
varii  auctores  egregii,  ac  ipse  Promotor  etiam  mihi  dixit, 
se  vasorum  novorum  parietes  in  lympha  plastica  bene 
distinguere  potuisse  ;  eos  tamen  esse  tenuissimos  summeque 
pellucidos. 

Accedit,  quod  vasa  lumine  diminuuntur  in  pseudomem- 
branis  veterioribus  et  spasmus  vel  in  capillaria,  non 
in  capillarium  sanguinem  agit  (1). 

Attamen  hoc  tempore  de  vasorum  parietum  praesentia 
vix  ullum  apud  auctores  superest  dubium;  non  vero  idem 
de  formatione  vasorum  pronuntiandum :  quot  enim  fuerint 
scriptores,  qui  de  ea  egerint,  tot  sententiae  prolatae! 

Duo  inprimis  in  genera  dividi  possunt ,  quorum  alterum 
formationem  vasorum  ex  jam  praesentibus  explicat,  alte¬ 
rum  eam  similem  credit  formationi  vasculorum,  seu  potius 
circulationis  in  ovo. 


§  2. 

Gendrin  originem  novorum  vasorum  actioni  primige¬ 
niorum  adscribit,  et  ex  vasculis  capillaribus  apertis  (?) 
sanguinem  secerni  et  in  pseudomembranam  seu  lympham 
concretam  effundi  credit ;  postea  vero  primum  vasis  rudi¬ 
mentum  elongari  sub  forma  striae  irregularis,  flexuosae, 
inaequalis  (2). 

Orirentur  igitur  vasa  quadam  vi  a  tergo,  quam  non 
tantum  ex  vi  cordis  arteriarumque  explicat,  sed  etiam  ex 
quadam  (?)  actione  peristaltica  vasorum  capillarium  absor¬ 
bentium  in  radiculis  venosis. 


(1)  Vid.  Th.  Hodgk.  ,  pag.  54. 

(2)  Gendr.  I,  c.  T.  II.  pag.  431. 

Laennec  in  egregio  suo  libro  (1)  ita  genesin  vasculorum 
describit.  Eorum  rudimenta  prima  sese  ostendunt  tam¬ 
quam  strias  sanguineas  irregulares,  et  majoris  voluminis, 
quam  vasa,  ex  quibus  nascuntur.  Hic  sanguis  ex  vasis 
vetustis  provenire,  et  in  texturam  pseudomembranarum 
penetrare  videtur ,  quasi  valida  injectione  impulsus.  Si 
puncta  pleurae  partis,  quae  cum  origine  hujus  striae  con¬ 
venit  ,  accurate  inspiciuntur ,  ibi  rubra  et  quasi  sanguine 
maculata,  plus  quam  alibi  inveniuntur.  Demum  laminae 
pseudomembranaceae  tenuiores  et  minus  opacae  fiunt , 
striae  etiam  sanguinis  cylindri  accipiunt  formam ,  et  more 
aliorum  vasorum  in  ramos  distribuuntur.  Diu  vero  con¬ 
servant  diametrum  satis  insignem. 

Insuper  et  tunicarum  formatio  a  Laennec  e  depositione 
fibrinae  concrescentis  explicatur. 

Similem,  ac  praecedentes  cl.  Schroed.  v.  d.  Kolk  ,  propo¬ 
suit  opinionem  (2).  Microscopii  ope  observavit ,  vasculorum 
minimorum  lumen  ad  globulorum  sanguinis  continendum 
esse  impar,  et  sequentia  hac  de  re  scripsit 

Horum  vasculorum  quaedam  hic  illic  obtuse  terminari 

videbantur,  ut  circuitus  absolutus  in  illis  nondum  fuisse 

videretur;  minime  vero  credimus,  vasculum  tale  novum 

cum  alio  vasculo  capillari  partis  oppositae ,  sed  vetusto , 

et  jam  ante  inflammationem  praesenti,  conglutinari;  sed 

a  partibus  sibi  oppositis  v.  c.  a  pulmone  et  pleura  costali 

simul  lympha  exsudatur ,  et  ab  utraque  parte  nova  vascula 

generantur,  quae  sese  offendunt  et  connata  concrescunt. 

* 

Thom.  hodgkin  sic  novorum  formationem  vasorum  de¬ 
scribit  (3). 

(1)  R.  F.  II.  Laemhec  ,  traite  de  Fauscultation  inediute ,  etc.  ed. 
quart.  pag.  283. 

(2)  Cf.  Schroed.  v.  d.  K.  op.  cit.  pag.  20  seq. 

(3)  Th.  Hodgk.  i.  e.  lect.  II.  pag.  50  seq. 

Si  recens  pseudomembrana  a  serosa,  cui  adhaeret,  detra¬ 
hatur,  hanc  quodammodo  splendorem  suum  vulgarem  et 
nativum  amisisse  videmus ,  et  multa  puncta  sanguinolenta 
ex  ea  prodire.  Parca  sanguinis  quantitas ,  quae  tali  modo  e 
vasculis  exit ,  non  confuse  exhalatur ,  sed  in  tenera  sub¬ 
stantia  pseudomembranae  recipitur,  quae  etiam  plura 
puncta  sanguinolenta  ad  superficiem  profert,  quae  a  serosa 
membrana  detracta  est.  Haec  puncta,  quae  in  initio  irre- 
gulariter  disposita  sunt,  postea  ramiformia  evadunt,  et  dum 
in  longitudinem  excrescunt,  vasa  revera  fiunt.  Quia  in 
substantiam  mollem ,  gelatinosam ,  pulposam  ,  parum  resis¬ 
tentem  elongantur ,  lumine  augentur,  atque  crassiora  sunt, 
quam  vasa ,  e  quibus  originem  ducunt.  Hinc  et  rubor  in 
pseudomembranis  recenter  formatis ,  et  organismo  prae¬ 
ditis.  In  ulteriori  periodo  vasa  contrahuntur,  et  vix  oculis 
sese  offerunt ,  aut  penitus  ipsos  latent. 

Villerme  eandem  formationis  recepit  methodum.  Quo¬ 
modo,  ait,  pseudomembranae  organismi  fiunt  participes? 
Num  constituant  fundum ,  in  quem  membranae  exhalan¬ 
tis  vasorum  extrema  prolongentur?  Num  generatio  va¬ 
sorum  revera  existat?  (1)  Ultima  haec  sententia ,  secundum 
illum  auctorem  ,  notionibus  fere  omnibus  de  circulatione 
adeo  est  adversaria,  ut  admitti  nequeat,  licet  vasa  nova 
reperiantur  in  membranis,  dum  communicare  cum  vasis 
vetustis,  et  ante  inflammationem  praesentibus  nondum 
videantur  (2)  Adhaesio  magis  magisque  increscens,  et 
intima  pseudomembranam  inter  et  serosam  inflammatam, 
nec  minus  filamentorum  genus,  quod  aliquando  mediam 
unionem  formare  visum  est,  potius  suadent,  ut  priorem 


(1)  Quae  sc.  ex  proprio  fonte  et  a  generali  circulatione  aliena 
originem  peterent. 

(2)  Villerme  op.  cii. 

assumamus  opinionem.  Saltem  quam  maxime  eo  affir¬ 
mari  videtur,  vasis  membranae  serosae  impletis ,  etiam 
pseudomcmbranarum  vascula  impleri. 

Hucusque  Villerme. 


S  3. 

Plures  vero  enumerandi  sunt ,  inter  quos  viri  summae 
doctrinae,  qui  contrariam  sententiam  defendunt  (1)  ;  quod 
nempe  vasa  nova  in  membranis  spuriis  ex  proprio  fonte 
proficiscantur,  nec,  nisi  postea,  cum  vasis  vetustis  com- 
municationem  ineant. 

Narrat  B£clard,  vasa  nova  aeque  ac  in  ovo  formari; 
primo  sese  ostendere  vesiculas ,  quae  sensim  secum  con¬ 
jungantur  ;  porro  canales  eas  formare  sine  propriis  parie¬ 
tibus  ,  quae  distingui  possint;  —  tandem  communicare 
cum  vasis  vetustis  ;  insuper  sive  per  quoddam  temporis 
intervallum ,  sive  semper  differre  ab  aliis  vasis ;  saepius 
autem  gaudere  simili  textura  (2). 

Home  et  Hunter  credunt  canales  oriri  ex  globulis  aeris 
in  massam  semicoagulatam  penetrantibus  ,  dein  eas  cum 
primitivis  vasis  conjungi,  tandem  sanguine  impleri  (3). 

Dollinger  vult  ,  globulos  sanguinis  in  lympha  plastica 
formari  ex  substantia  peculiari ,  quam  materiam  anima- 


(1)  Quam  etiam  sequitur  noster  J.  J.  Iletterschij.  —  Vid.  ejus 
commentationem  de  puogenesi  et  de  pure.  Traj.  ad.  Rli.  1841. 
pag.  24.  25.  Ubi  plures  etiam  auctores ,  qui  de  vasorum  origine 
egere,  enumerat.  Weber  in  Hildebr.  Anat.  T.  IV.  pag.  475  seq. 
Arnold;  Path.  pliys.  T.  I.  J  149.  Thomson,  in  Fror.  Notizen.  No. 
783,  aliique. 

(2)  JBeciard  ,  Anat.  gdn.  pag.  195. 

(3)  E.  Home.  Phil.  transact.  1818.  pag.  180. 

lem  (Thier-stoff)  vocat,  eosque  sine  tunicis  circumfluere 
et  ita  sanguinis  formari  rivulos,  de  quibus  praecedenti 
§  jam  quaedam  animadvertimus  (1). 

Gruithuizen,  qui  inflammationis  naturam  in  vera  va¬ 
sorum  formatione  posuit,  maxima  pro  parte  cum  Dollin- 
ger  convenit. 

Kaltenbrunner  (2)  utramque,  quam  exposuimus,  sen¬ 
tentiam  amplectitur ,  et  sequentes  positiones ,  experimen¬ 
tis  suis ,  et  observatione  microscopica  nitens  ,  statuit  : 

ci.  Sanguis  in  strato  interno  in  interstitiis  rivulisque 
propriis  formatur. 

b.  Vasa  obruta  a  tergo  a  globulis  circulantibus  abri¬ 
piuntur. 

c.  Globuli  a  tergo  in  parenchyma  irruunt ,  in  quo  pro¬ 
serpunt  ,  donec  ad  formatum  adpellant  vas. 

d.  Rivulorum  cornua  vas  attingunt  formatum  ,  ex  quo 
globulos  recipientes ,  in  circulum  generalem  devehuntur. 

e.  Globuli,  e  canalibus  sponte  emissi,  in  rivulos  et 
interstitia  plus  minus  exculta  incidunt ,  quae  abripiuntur  (3). 

Rivulos  itaque  sanguinis  sine  actione  directa  vasorum 
vetustorum  nasci  observavit;  nec  minus  eorum  formatio¬ 
nem  a  tergo,  ut  vocat,  quae  frequentissima  est,  et  tam 
cito  formatur,  ut  brevi  tempore  magnum  novorum  rete 
vasorum  excultum  sit  (4). 

(1)  Langenbeck.  Op.  cit.  pag.  97.  seq.  Doit.  Libr.  cit.  Schroed, 
v.  d.  K.  1.  c.  pag.  21. 

(2)  Testatur  et  Andrai  ,  (precis  cVAnat.  Path.  T.  I.  pag.  483)  , 
inveniri  lo.  sanguinem  sine  tunicis  profluentem ,  vel  in  pseudomem- 
branis  natum,  vel  ex  vasis  provenientem ;  2o.  vascula  cum  vasis 
ante  inflammationem  obviis  communicantia ;  3o.  vasa  ,  quae  cum 
his  anastomosin  faciunt. 

(3)  Kaitexbrunner  1.  c.  §  121.  pag.  26. 

(4)  Cf.  id.  1.  c.  $  112.  pag.  26.  27. 

Cruveilhier  singulares  de  genesi  vasorum  et  inprimis 
de  iis  ipsis  idaeas  protulit ,  ut  omittere  eas  non  possimus. 

Pseudomembranas,  pleuram  pulmonalem  inter  et  costa¬ 
lem  (1)  sanguine  tinctas  ,  in  quibus  insulae  aderant  pluri- 

t 

mae,  quae  secum  invicem  communicabant  per  canales,  in 
crassiore  pseudomembranarum  parte  formatos  saepe  vidit.  Se¬ 
cundum  illum  auctorem  ,  hae  insulae  sensim  volumine  dimi¬ 
nuuntur;  tandem  disparent ;  canales  minorem  ostendunt  dia¬ 
metrum  ,  et  brevi  pseudomembranis  insunt  permulta  vas¬ 
cula,  quae  ramificatione  multiplici  distribuuntur,  ac  mer¬ 
curio  aut  cera  impleri  possunt.  Hoc  fecit  Bogros  in  pseu- 
domembrana  pleurae ,  quam  conservat  M.  Blandin  (2) , 
et  idem  cruveilhiero  contigit,  licet  res,  ut  inquit,  per¬ 
quam  sit  ardua.  Parva  enim  coagula  sanguinis ,  in  in¬ 
sulis  obvia,  et  teneritudo  parietum  vasculorum  difficul¬ 
tatem  magnopere  augent.  Vasa  sc.  non,  nisi  partim  ,  im¬ 
pleri  possunt ,  et  itaque  plura  vasa  seorsum  implere  debuit 
Cruveilhier  ,  ut  pars  tantum  pseudomembranae  impleatur. 

Porro  canales,  secundum  eum,  pscudomembranacei  soli¬ 
di  evadunt.  Tum  vasa  revera  esse  videntur  venae  ob  tene¬ 
ritudinem  parietum,  et  decursum  curvatum;  hae  venae 
quoad  circulationem  cum  vasis  subserosis  communicant. 
Ita  arte  impleri  possunt ,  systemate  arterioso  impleto , 
melius  vero  venoso.  In  ambitu  pseudomembranae  capil¬ 
laria  adsunt,  quae  ad  truncos  majores  in  media  membra¬ 
nae  parte  praesentes  sanguinem  mittunt ;  ex  quibus  trun¬ 
cis  alii  rami  proficiscuntur ,  qui  iterum  in  capillaria  eva- 


(1)  Vid.  Dict.  de  Med.  ct  de  Chii',  art.  adhcrence  a  J.  Cruveil¬ 
hier  pag.  87. 

(2)  E  quibus  omnino  palet,  quanti  pretii  Francogallis  videantur 
specimina  ea,  quorum  feliciter  vasa  impleta  sunt;  eaque  inter  ra¬ 
riora  habenda  esse. 

nescunt.  Est  verum  venae  portarum  systema.  Vasa  ar¬ 
teriosa  iri  pseudomembranis  nunquam  offendit  Cruveilhier. 

Tantum  quoad  ejus  opinionem. 

§  4. 

Difficile  sane  est  tantas  componere  lites ,  et  ac¬ 
curate  determinare ,  quaenam  sententia  majore  probabilitate 
sese  commendet ;  maxime  autem  mihi  arridet  opinio ,  quam 
hac  de  re  mecum  communicavit  cl.  Promotor,  quam  verbo 
exponere  volumus : 

Ad  originem  vasorum  novorum  probe  intelligendam  ex 
sententia  cl.  Promotoris  accurate  attendere  debemus 
ad  ea,  quae  durante  nutritione  locum  habent;  quibus 
genesis  horum  vasorum  clarius  explicari  omnino  videtur , 
quam  eorum  efformatione  in  embryone ,  qui  naturae  pro- 
processus  valde  obscurus  vix  aliam  actionem  obscuram 
bene  illustrare  potest.  Durante  omni  nutritione  exsu- 
datio  seri  magis  minusve  albuminosi  ex  vasis  capilaribus 
sequitur,  quod  serum  tunc  in  tela  cellulari  in  partis  cu- 
jusdam  interstitiis  praesenti  deponitur,  cujus  seri  partes 
nutrientes  apponuntur  et  solidescunt,  dum  aliae  partes 
obsoletae  et  ad  functiones  vitales  perficiendas  impares ,  sol¬ 
vuntur,  absorbentur,  ac  devehuntur;  haec  absorptio  tum 
perficitur  vasis  lymphaticis,  tum  venis.  Inde  enim  oritur 
sanguinis  cognita  mutatio,  qua  in  venosum  convertitur, 

id  est ,  cum  aliis  partibus  simul  acidum  carbonicum  ab- 

» 

sorbent,  quod  probabiliter  ibi  formatur  conjunctione  oxu- 
genii  sanguinis  arteriosi  cum  carbonico  albuminis  decom- 
positi,  uti  Liebig  opinatur;  (1)  vel  quod  saltem  ex  organo- 


(1)  Vid.  Liebig.  Annal.  der  Chem.  und  Pharmac.  B.  XLI.  Heft 
2.  pag.  189.  sq<{. 


nutriendo  extrahitur.  Igitur  parietes  vasorum  capillarium 
arteriosorum  transmittunt  et  exsudant  per  poros  inorgaj 
nicos  serum  nutriens  ;  venulae  capillares  per  similes  poros 
recipiunt  et  absorbent. 

Idem  durante  inflammatione  locum  habet;  actione  sc. 
adaucta  non  serum,  verum  lympha  plastica  majori  copia 
exsudatur.  Haec  in  initio  est  mollis,  et  exsudatio  aucta 
ex  omnibus  vasorum  capillarium  punctis  originem  ducit. 
Jam  semel  deposita  talis  lympha  plastica  non  tamquam  pars 
mortua  quiescit  immutabilis,  sed  magis  magisque  increscit, 
solidescit,  ac  transit  in  membranam  novam.  Ergo  muta¬ 
tiones  internae  in  tali  lympha  perficiuntur;  sc.  sedata 
prima  inflammationis  vehementia,  et  vasis  sensim  iterum 
contractis  post  diminutam  inflammationis  acutiem,  non  ita 
lympha  plastica,  quam  quidem  serum  sanum  minori  copia 
et  pedetcntim  exsudari  incipit.  Illud  serum  exsudatum  e 
capillaribus  arteriosis  penetrat  per  lympham ;  quibusdam 
locis  solvit  hujus  albumen ,  ut  sic  canales  primo  am¬ 
pliores  sine  tunicis  quasi  exaret  et  formet.  Cum  vero 
functiones  nutritionis  hic  etiam  incipiant ,  sine  quibus  om¬ 
nis  pars  cito  moritur,  pars  seri  ramulis  vicinis  absorberi 
debet;  caeterum  tota  lympha  plastica  exsudata  sero  conti¬ 
nue  exsudante  oppleretur*  et  tandem  penitus  dissolveretur. 
Ita  in  lympha  plastica  circuitus  humorum  incipere  videtur 
jam  ante  vasorum  novorum  formationem.  Pars  seri  pene¬ 
trat  par  lympham  plasticam ,  et  vicino  loco  venulis  iterum 
resorbetur;  jam  lympha  quibusdam  locis  emollita,  viae 
exarari  incipiunt,  per  quas  serum  copiosius  fluit  et  redit; 
pori  arteriolarum  illis  locis  ampliores  reddi,  et  viae  novae 
seri  in  canales  contrahi  debent ,  quae  viae  tunc  procres^- 
eunt  et  arcu  facto  ad  venulas  redeunt  ,  illis  potissimum 
locis ,  quibus  absorptio  efficacius  peracta  sit  ;  et  sic  pori 
venularum  eadem  ratione  distendi  et  solvi  fere  debent.  — * 

Tandem  parietes  canalium  novorum  sero  arterioso  inspissari 
videntur,  qua  ratione  tunicae  oriuntur ,  atque  arteriae 
novae,  quae  in  venas  directe  transeunt ;  ergo  circulatio  nova 
in  lympha  plastica  hoc  modo  perficitur ,  omnisque  lympha 
plastica  primitive  exsudata  in  pseudomembranam  novam 
convertitur.  Ubi  igitur  oriuntur  vel  adsunt  arteriae  novae, 
etiam  adesse  debent  novae  venae,  cum  sine  refluxu,  id 
est,  sine  facta  seri  resorptione,  effluxus  et  formatio  ca¬ 
nalis  specialis  cogitari  vix  possit. 

Posset  equidem  contra  illam  explicationem  opponi,  in 
malis  parasiticis ,  carcinomate ,  sarcomate  et  fungo  medul¬ 
lari,  uti  hoc  ex  pluribus,  iisque  elegantissimis  Prom.  spe¬ 
ciminibus  patet ,  nullas  dari  venas  in  his  malis ;  —  sed  haec 
singularis  differentia  oriri  videtur,  quod  haec  vitia  ex  systemate 
tantum  arterioso  procrescant ,  atque  vasa  redeuntia  etiam  ad 
arteriolas  minores  redeant,  ita  ut  venulae  capillares  saltem 

l 

plures  fere  obstrui  vel  concrescere  videantur ;  nullum  enim 
dubium  esse  potest,  quin  etiam  in  his  malis  sanguis  circulet, 
id  est,  ingrediatur  et  iterum  effluat  ex  illis ;  videtur  autem 
sanguis  arteriolis  vicinis  iterum  tradi ,  ut  in  systemate  arte¬ 
rioso  novum  et  separatum  systema  condatur,  et  efformetur, 
quale  systema  portarum  est  inter  venas ;  caeterum  enim ,  (quod 
in  pluribus  cl.  Promotoris  speciminibus  manifeste  apparet) , 
vix  ratio  excogitari  possit,  cur  nunquam  venarum  impletio 
artificialis  in  haec  vitia  parasitica  penetret ,  quod  in  pseu- 
domembranis  vero  non  adeo  difficile.  —  Sed  hae  etiam 
novam  partem  novasque  membranas  aliis  similes  consti¬ 
tuunt  ,  mala  vero  ista  novam  omnino  texturam ,  novum 
corpus,  cujus  analogon  in  reliquo  corpore  nullibi  invenitur; 
unde  et  fabrica  et  vasorum  decursus  et  efformatio  differt. 

Et  si  haec  ita  sint ,  summam  etiam  hic  naturae  praestan¬ 
tiam  et  sapientiam  mirari  debemus,  quae  ubicunque  tam 
in  maximis,  quam  minimis,  aequali  et  regulari  ordine 
procedat,  semper  altioris  et  Divini  impressionem  conservans. 

C  4  P  U  T  III. 


Novorum  vasorum  descriptio. 


§  i. 

Specimina ,  quae  in  tabula  accurate  ad  naturam  deli¬ 
neavi,  omnia  confecit  cl.  Promotor,  quorum  vasa  pulcher¬ 
rimo  modo  mercurio  cerave  implere  ei  contigit.  E  collectione 
sua  egregia  haec  suasit,  ut  describerem,  et  delinearem, 
cum  gradu,  ut  ita  dicam,  adseendente,  iniis  conspicuo, 
vasa  nova  ipsa,  eorum  formatio,  proprietates,  et  inter  se 
discrimina  optime  illustrari  possint.  Singula  itaque  spe¬ 
cimina  hoc  capite  describere  conabor ,  primo  agens  de 
arteriis,  venisque;  secundo  de  vasis  lymphaticis  in  hepate 
et  in  pulmone;  tertio  de  aliis  speciminibus,  quae  cl.  Pro¬ 
motor  conservat,  et  etiam  ad  novorum  vasorum  historiam 
pertinent. 

§  2. 


In  quodam  specimine,  quod  Promotor  cl.  conservat, 

illustrare  vasorum  originem  conatus  est.  Scilicet  in  casu 
enteritidis  gravissimae,  in  quo  intestina  invicem  molli  tan¬ 
tum  lympha  plastica  erant  conjuncta,  quae  lamellas  et 
pseudomembranas  quidem  novas,  sed  molles  et  imperfecte 
adhuc  formatas  monstrabat,  subtilissime  et  prudenter  ar¬ 
terias  implevit  eo  successu,  ut  ubicunque  in  lamellas 
materies  rubra  immissa  transierit  variis  in  punctis,  sed 
ita  ut  nondum  vasorum  decursum  monstret ,  sed  congeriem 
punctorum  irregulariter  positorum;  sic  autem,  ut  pateat 
non  vasa  imperfecte  impleta,  quemadmodum  hoc  ali¬ 
quando  fit,  talem  separationis  speciem  praebere,  sed  quasi 
rivulos  inordinatos  quaquaversum  diffluentes  hic  ortos 
fuisse.  Demonstrat  igitur  exsudatione  praegressa  poros 
vasorum  jam  adeo  fuisse  expansos ,  ut  materies  immissa 
illos  transire  et  initium  rivulorum  vix  formatorum  sequi 
potuerit.  Nullibi  massa  informis  effusa  apparet ,  sed 
subtiliter  penetravit  per  mollem  substantiam.  In  alio  en¬ 
teritidis  specimine  pseudomembranae  intestina  conglutinantes 
jam  perfecte  erant  constitutae.  —  In  illo  plures  novae  arte¬ 
riae  et  inprimis  venulae  conspiciuntur,  quae  ab  uno  in¬ 
testino  ad  alterum  per  pseudomembranarum  viam  tran¬ 
seunt;  igitur,  uti  capitis  praecedentis  ultima  §  descrip¬ 
simus  ,  primo  exsudatio  informis  seri  vasorum  genesin 
praegreditur ,  et  tandem  effusio  rivulos ,  canales  novaque 
vasa  format. 

Uteri  pseudoplasmate  sarcomatoso  affecti  vasacer&  implevit 
cl.  Promotor,  ut  certior  fieri  possit  de  praesentia  venarum 
in  parasitis,  in  quibus  nusquam  eas  offendit,  sed  ex  vasis 
tantum  arteriosis  conformari  semper  concludere  debuit  (1), 
Summa  itaque  prudentia,  praeter  arterias,  et  venae  im¬ 
plebantur,  cera  rubra  arteriae,  coerulea  venae. v 


(1)  Cf.  Schr  v.  d.  K.  1.  c.  pag  46. 


3* 


36 


Uterus  autem  ille  chronica  inflammatione  diu  affectus , 
plastica  effusione  hic  illic  concretus  erat ,  potissimum  cum 
intestinis.  Plures  pseudomembranae ,  seu  libere  relictae, 
seu  cum  partibus  vicinis  conjunctae,  uteri  superficiem  pe- 
ritonaealem  obtegebant. 

Quid  autem  accidit? 

Cera  coerulea  nullum  in  sarcomate  vas  venosum  intra¬ 
vit  ;  verum  color  ubicunque ,  et  aequaliter  rubescens  per 
totum  sarcoma  tantum  arteriolarum  praesentiam  indicat. 
Pseudomembranae  vero  non  solum  rubra,  sed  etiam  vas¬ 
cula  coerulea  multa  ostendebant ;  quae  inpriims  in  tali 
pseudomembrana  obvia  erant ,  quae  a  parte  uteri  inferiori 
prope  ostii  marginem  ad  intestinum  rectum  tendebat  et 
illi  adhaerebat. 

Haec  membrana  (1)  erat  longa ,  pellucida  ,  non  tantum 
ad  rectum  prolongata,  verum  etiam  partim  circum  ejus 
superficiem  obvoluta  (2). 

Arteriae  permultae  (3)  per  laminam  uteri  peritonaealem  di¬ 
stributae  sunt ;  ex  iis  proficiscuntur  rami  ,  qui  in  pseu- 
domembranam  transeunt  (4).  Deorsum  tendunt,  cursum 
plerumque  conservant  rectum,  securn  invicem  anastomosi, 
sed  raro  confluunt.  Ad  intestinum  rectum  terminari  vi¬ 
dentur  (5)  ;  sc.  materies  immissa  non  ulterius  penetravit , 
quia  tantum  vasa  uteri,  non  vero  recti  impleta  sunt; 
quod  si  factum  fuisset ,  probabiliter  pseudomembrana  su¬ 
pra  rectum  expansa,  etiam  vasa  nova  monstrasset. 

Venularum  rete  tenuissimum  et  in  lamina  peritonaeali  uteri 


(1)  Yid.  tab.  fig.  I.  a.  b 

(2)  Fig.  I.  d.  d. 

(3)  Fig.  I.  1. 

(4)  Fig.  I.  2. 

(5)  Fig.  I.  3. 


37 


conspicitur  (1).  Pseudomembranae  venulae  multo  tenui¬ 
ores  sunt ,  quam  arteriae  ;  —  decursu  arcuato  ,  ramifica- 
tione  multiplici,  numero  majori  facile  distinguuntur  (2). 

Notandum  est,  eas  ulterius  sese  extendere,  quam  arte¬ 
rias  ;  —  adsunt  enim,  ubi  hae  nondum  reperiuntur  (3).  Un¬ 
de  concludi  potest,  eas  venulas  etiam  cohaerere  cum  ve¬ 
nulis  laminae  novae  rectum  tegentis ,  quae  non  impletae 
sunt,  quia  hoc  in  specimine  neque  recti  venas  implevit 
cl.  Promotor. 

In  alio  specimine  egregio,  de  quo  jam  supra  mentio¬ 
nem  fecimus  graviditatis  tubariae ,  in  quo  vasa ,  tam  ar¬ 
teriae  ,  quam  venae  feliciter  implevit  Prom.  ,  plures  etiam 
pseudomembranae  utero  adhaerebant,  per  quas  elegantis¬ 
sime  tum  arteriae  tum  venae  perreptant  innumerae.  Hic 
etiam  apparet ,  quod  de  omnibus  illis  speciminibus  valet , 
venas  novas  ramificatione  et  anastomosi  ab  arteriis  novis 
differre,  ita  ut  accuratus  observator  fere  solo  decursu 
illas  ab  arteriis  distinguere  possit. 


§  2. 

De  generatione  novorum  vasorum  lymphaticorum  jam 
anno  1826  haec  animadvertit  Promotor  aest. :  «ea  nova 
in  pseudomembranis  generari  potius  conjecerunt ,  quam 
experimentis  demonstarunt  auctores  ;  itaque  operae  pretium 
duxi  hoc  inquirere ,  licet  difficile  experimentum  mihi  vi¬ 
deretur”  (4). 

Paucis  tunc  verbis  describit  cl.  Promotor  specimen  ,  quod 
in  tabula  III  figura  delineavi. 


(1)  fig.  II.  1.  (2)  fig.  II.  2. 

(4)  Vid.  Scur .  v.  d.  K.  1.  c.  pag.  43. 


(3)  fig.  II.  3. 

« In  hepatitide  chronica ,  hepate  pseudomembranis  dia¬ 
phragmati  accreto ,  mihi  contigit ,  mercurium  in  vasa 
lymphatica  impulsum  in  ipsas  pseudomembranas  propellere, 
ita  ut  vasa  lymphatica  nova  in  conspectum  venirent ;  in 
his  valvulae  vel  noduli  jam  conspici  poterant,  licet  mi¬ 
nores  ,  quam  in  aliis  vasis  lymphaticis  ;  cum  arteriis  et 
venis  cursum  magis  rectum  servabant ,  aliquando  tamen 
paullatim  convolutum ;  aliquando  quaedam  vasa  lympha¬ 
tica  ad  pseudomcmbranae  originem  sursum  tollebantur ; 
sed  postquam  in  pseudomcmbranam  transire  inceperant, 
arcu  facto  ad  hepatis  superficiem  redibant;  in  illo  arcu 
plura  vasa  lymphatica  ex  hepate  terminabantur  (1) ;  an  ta¬ 
lis  locus  prima  vasorum  lymphaticorum  novorum  origo?'’  (2) 

Quibus  haecce  addere  liceat  : 

Prope  originem  ad  hepar  ramo  intermedio  vasa  lym¬ 
phatica  nova  anastomosi  confluunt  (3).  Per  totum  decursum 
nodulis  ,  aut  valvulis  manifeste  ab  aliis  vasis  distinguun¬ 
tur.  Vas  novum  inferius  (4)  diaphragma  perforat ,  et  in 
superficie  ejus  opposita  sub  pleura  decurrit  (5),  atque  val¬ 
vulis  fortioribus  et  crassitie  majori  se  distinguit,  Tandem 
vas  novum  ex  reti  hepatis  superficiali  (6)  ,  arcu  longiori 
facto ,  emergens,  per  pseudomcmbranam  ad  diaphragma 
tendit,  non  autem  perforare  videtur.  Valvulae  etiam  in 
hoc  vasculo  clare  perspiciuntur  (7). 

Elegantissimum  omnium,  quod  de  vasis  novis  conservat 
Prom.  aest. ,  specimen  constituitur  pulmonum  parte ,  ad  quam 
delineandam  et  describendam  a  Promotore  mihi  occasio 


(1)  fig.  III.  c. 

(2)  Vid.  Schr.  v.  0.  K.  1.  c.  pag,  43.  44. 

(3)  Vid.  tabui,  fig.  HI.  3. 

(4)  Quod  sc .  et  per  pseudomcmbranam  a  decurrit. 

(5)  Vid.  fig.  111.  5.  (6)  Vid  fig.  III.  1.  2.  (7)  Vid.  fig  111.  b.  4. 

data  est ;  scilicet  inter  pulmonis  sinistri  et  lobi  inferioris 
ejusdem  partem  invenit  cl.  Prom.  pseudomembranas  no¬ 
vas  (1)  pulmonis  inter  lobos ,  pontis  instar  decurrentes. 

Vasis  lymphaticis  feliciter  mercurio  impletis,  sequentia 
in  conspectum  veniebant.  Vasa  lymphatica  non  tantum 
vetusta  pulmonis  (2) ,  quae  eo  a  novis  distinguuntur,  quod 
intra  lobulos  vulgo  decurrunt ,  et  majori  volumine  gau¬ 
dent,  mercurio  impleta  sunt ,  sed  etiam  rete  quoddam  mi¬ 
rabile  singularis  elegantiae  ,  confertissimum  ,  subtilissimum 
vasorum  lymphaticorum,  quod  per  plagam  exsudatam ,  sive 
pseudomembranosam ,  pulmonis  superficiem  tegentem,  per¬ 
reptat  ,  et  diversis  locis  cum  vasis  lymphaticis  superficiei 
pulmonis  (3)  cohaeret. 

Rete  hoc  transit  in  sulcum  inter  lobum  utrumque  con¬ 
spicuum  (4) ;  alia  vero  vasa  per  pseudomembranas,  lobos 
conjungentes  (5)  transeunt,  et  eleganter  tamquam  per  pon¬ 
ticulum  ad  lobum  inferiorem  tendunt.  —  In  hoc  rete  mi¬ 
rabili  vasorum  lymphaticorum  tantus  est  vasorum  nume¬ 
rus  et  multiplex  anastomosis  ,  ut  vix  omnia  in  tabula  expri¬ 
mere  potuerim ;  plura  scilicet  quasi  strata  supra  semet 
invicem  decurrunt ,  quae  ubique  tamen  ramis  diversis  co¬ 
haerent ;  in  pluribus  noduli  satis  apparent,  quod  vix  in 
tabula  exprimi  potuit.  Hic  autem  vasorum  lymphatico¬ 
rum  novorum  praesentia  extra  omne  dubium  ponitur ;  non 
tantum  enim  cohaerent  cum  vasis  lymphaticis  vetustis,  ut, 
tubulo  in  illis  immisso,  statim  mercurius  in  rete  illud 
confertissimum  transierit ,  omniaque  vasa  mirabili  sane 
ratione  impleverit  sine  ulla  effusione ,  sed  etiam  vasa , 


(1)  Vid.  fig.  IV.  a.  b.  (2)  Yid.  fig.  IV.  1.  2.  3. 

(3)  Vid.  fig.  IV.  prope  3.  5.  4.  (i)  Vid.  iig.  IV,  6.  7. 

(5)  Vid  fig.  IV.  a.  8  et  praecipue  b. 


40 


quae  omnia  exinde  oriuntur  ,  et  in  profunditate  in  sulco  inter 
lobos  intermedio  decurrunt  (1)  ,  videntur  ad  nova  pertinere, 
cum  magis  confertim  et  majori  numero  hic  decurrant , 
quam  in  sano  statu  locum  habet.  Tum  praecipue  appa¬ 
ret  in  exigua  pseudomembrana  ,  quae  ponticuli  instar  ab 
uno  lobo  ad  alterum  supra  illud  rete  profundum  decurrit. 
In  alio  specimine ,  quod  confecit  cl.  Promotor,  vasa  etiam 
plurima  lymphatica  ex  hepatis  superficie  per  pseudomem- 
branas  ad  diaphragma  tendunt,  ratione  sane  eadem  ,  quam 
descripsimus  in  Fig.  nostra  III.  In  illo  autem  specimine 
vasa  lymphatica  nova  quidem  majore  numero  adsunt,  sed 
simul  multo  tenuiora  ,  valvulis  vel  nodulis  subtilioribus  et 
minoribus  praedita  ;  imo  in  quibusdam  vasis  vix  hae  val¬ 
vulae  apparent,  quae  in  aliis  manifestae  sunt,  ut  nisi 
cohaesio  cum  vasis  lymphaticis  hepatis  pateret ,  quaedam 
vasa  lymphatica  nova  suspicionem ,  vas  sanguiferum 
quoddam  mercurio  impletum  esse ,  facile  excitarent ;  quod 
tamen  valvulis  in  aliis  ramulis  praesentibus  satis  repro¬ 
batur.  —  Ita  etiam  in  tertio  specimine  ex  vasis  lympha¬ 
ticis  duo  per  tenuissimam  pseudomembranam  ad  aliquam 
distantiam  decurrunt  mercurio  impleta  ;  in  his  parvulis 
vasis  etiam  noduli  leviter  apparent.  Explicatio  igitur, 
quam  ex  sententia  Promotoris  de  origine  vasorum  novo¬ 
rum  supra  communicavi ,  etiam  vasorum  lymphaticorum 
originem  illustrare  potest.  Monuimus  enim  ,  serum  duran¬ 
te  nutritione  ex  arteriolis  exsudatum  resorberi  etiam  partim 
vasis  lymphaticis  ;  hoc  vero  idem  in  pseudomembranis  fieri 
videtur.  Serum  scilicet  ab  arteriolis  effusum  partim  resor¬ 
betur  venulis  vicinis,  unde  oriuntur  novae  venae;  par¬ 
tim  vero  vasis  lymphaticis ,  ita  ut  eadem  ratione  probabi¬ 
liter  viae  in  lympha  plastica  ,  simulae  ad  consistentiae  suf¬ 


fi)  Vid.  Fig.  IV.  6,  7, 

ficientem  gradum  pervenerit,  exarentur,  quae  cum  vasis 
lymphaticis  cohaerent.  Hae  viae  etiam  probabiliter  magis 
magisque  contrahuntur ,  subtilissimosque  efficiunt  canales  , 
qui  recto  plerumque  ductu  procedunt;  longe  minor  enim  in 
genere  et  praecipue  in  recenter  ortis  vasis  lymphaticis  est 
ramificatio ,  quam  in  yenis.  —  Canales  hi  in  initio  sunt 
subtiles,  tenuissimi,  et  uti  videtur,  aequales  sine  ullis  val¬ 
vulis.  Postea  demum  vasorum  tunicis  jam  efformatis,  valvulae 
oriri  videntur,  quae  in  initio  tam  exiguae,  ut  noduli  parum 
appareant,  postea  vero  magis  magisque  increscunt ,  et  aliis 
vasis  lymphaticis  similes  fiunt.  In  initio  formationis  vasis 
lymphatici  locus,  ubi  vas  novum  oriturum  est,  tumere 
videtur ,  uti  apparet  Fig.  III  c.,  quod  probabiliter  hoc 
loco  copiosiori  et  agiliori  absorptione  explicandum  est,  unde, 
aeque  ac  de  venis  vidimus ,  poris  dilatatis  viae  novae  per 
tunicas  vasis  lymphatici  exarare  videntur,  ut  ita  nova  vasa 
lymphatica  cum  vetustis  cohaereant. 

Caeterum  admodum  est  memorabile,  quod  e  pluribus 
Promotoris  speciminibus  apparet,  in  carcinomate  ipsoque 
etiam  fungo  medullari ,  in  quibus  nullae  venae  detegi 
possunt,  plura  tamen  inveniri  vasa  lymphatica,  uti  apparet 
inter  alia  ex  uno  egregio ,  quod  confecit  cl.  Promotor  ,  spe¬ 
cimine  carcinomatis  ventriculi;  per  ejus  externam  superfi¬ 
ciem  elegantissimum  rete  vasorum  lymphaticorum  decurrit; 
ex  quo  reti  plura  vasa  lymphatica  ipsum  carcinoma  subeunt, 
illudque  diversa  ratione  perforare  videntur,  ut  intus  in 
cavo  ventriculi  ex  ulcere  per  varia  puncta  mercurius  ef¬ 
fluxerit  ,  quod  saepius  Promotori  contigit.  Ita  etiam  in 
tuberculis  fungi  medullaris  hepatis  plura  vasa  lymphatica 
mercurio  implevit,  ita  ut  tali  tuberculo  dissecto  in  ipso 
centro  adhuc  plura  vascula  mercurio  impleta  apparerent. 
Igitur  vasa  lymphatica  nova  tum  in  pseudomembranis  tum 
in  malis  parasiticis  oriri  omnino  possunt. 

Caeterum  ex  observationibus,  quas  mecurn  communicavit 
cl.  Promotor,  patere  videtur,  vasa  lymphatica  nova  longe 
tardius  in  pseudomembranis  oriri  et  nasci,  quam  vasa  san- 
guifera.  Cl.  enim  Promotori  nunquam  contigit  in  pseudo¬ 
membranis  recentibus  vasa  lymphatica  mercurio  implere, 
licet  vasorum  sanguiferorum  impletio  feliciter  instituta  fuisset, 
sed  tantum  in  pseudomembranis  ,  quae  diu  jam  adfuisse 
videbantur.  Hinc  forsitan  ratio  petenda  est,  cur  in  pseu¬ 
domembranis  vasa  lymphatica  nova  a  sanguiferis  etiam 
separatum  systema  constituant,  cum  demum  oriri  videan¬ 
tur,  postquam  arteriae  et  venae  novae  jam  penitus  for¬ 
matae  fuerint,  cum  quibus  igitur  non  cohaerent.  Num- 
quam  enim  Promotori  contigit,  mercurim  ex  vase  lympha¬ 
tico  novo  in  vas  quoddam  sanguiferum  impellere.  Num 
idem  in  foetu  locum  habeat,  nondum  constat;  verum  etiam 
probabile  est,  cum  vasa  sanguifera  et  inprimis  venosa  jam 
diu  orta  et  conformata  sint,  ubi  vix  de  ductu  thoracico 
sermo  haberi  possit. 

Jam  quaestio  orditur ,  quaenam  sit  horum  vasorum  no¬ 
vorum  utilitas,  et  quid  sibi  Natura  velit  in  construendis 
illis  novis  viis;  ad  quam  quaestionem  solvendam  primo 
attendere  debemus  ad  utilitatem  ipsarum  pseudomembra- 
naram.  Harum  enim  ope  natura  diversa  organa  ita  con¬ 
glutinat  ,  ut  ulterior  seri  exsudatio  nimia  inflammatione 
provocata  impediatur,  quem  igitur  elfectum  etiam  in  cura 
radicali  Hydroceles  provocamus,  atque  eadem  ratione  na¬ 
tura  videtur  effusionem  seri  nimiam  post  pleuritidem  atque 
pericarditidem  avertere.  Hae  autem  pseudomembranae  sol¬ 
verentur  atque  cito  morirentur  penitus,  nisi  sanguis  latex 
ille  vitalis  accedere  posset  ad  vitam  in  ipsis  pseudomembra¬ 
nis  alendam  et  sustinendam ;  verum  praeter  illam  actionem 
aliquando  egregiae  esse  videntur  utilitatis ,  uti  v.  c.  in 
phthisi,  quando  pulmonibus  vomica  orta  partim  destructis 

circulatio  impeditur,  aut  saltem  per  arctius  spatium  omnis 
sanguis  corporis  duci  debet.  Jam  ,  uti  probavit  cl.  Promo- 
tor,  per  vasa  nova  sanguis  e  pulmonibus  in  vasa  intercos¬ 
talia  transit;  quo  fit,  ut  circulationis  campus  dilatetur, 
atque  ita  sanguis  a  pulmonibus  extrorsum  derivetur.  Hac 
ratione  igitur  novas  vias  construendo  circuitus  minor 
pulmonalis  in  majorem  universalem  transit ,  quo  spatii 
coarctationi  et  circuitus  impedimento  quodam  saltem  gradu 
succurratur  (1).  De  vasis  lymphaticis  forsan  simile  quid  pos¬ 
semus  suspicari ;  ita  v.  c.  vidimus  vasa  lymphatica  nova  ex 
hepatis  superficie  orta  perforare  diaphragma  et  iterum  in 
pleurae  superficiem  decurrere  (2);  jam  eadem  ratione  in 
alio  specimine  invenit  Promotor  vasa  lymphatica  pleurae 
diaphragmaticae,  ope  pseudomembranarum  cum  vasis  lym¬ 
phaticis  pulmonum  cohaerere ,  ita  ut  et  hic  nova  vasa 
lymphatica  orta  fuissent.  Post  hepatis  autem  inflammatio¬ 
nem  et  concretionem  cum  diaphragmate  facile  etiam  oritur 
pleuritis  diaphragmatica  ,  ut  cum  altera  diaphragmatis  su¬ 
perficie  pulmones  concrescant.  Si  igitur  jam  nova  vasa  lym¬ 
phatica  oriantur,  viae  novae  adsunt,  per  quas  humor  ex 
hepate  via  directa  in  pulmones  transferri  possit.  Num  igitur 
hac  ratione  explicari  possent  observationes  ,  quando,  si  post 
hepatitidem  suppuratio  in  hepate  oriatur ,  nonnumquam 
inopino  aeger  pus  tussi  ejiciat ,  atque  tam  perfecte  restitua¬ 
tur ,  ut  postea  in  pulmonibus  nullum  vitium  detegi  possit? 
fateor  quidem  hanc  explicationem  esse  hypothesin  ulterio¬ 
ribus  observationibus  confirmandam,  sed  quae  tamen  non 
omni  probabilitate  carere  videtur;  vasa  enim  lymphatica 
pulmonum  superficialia  cum  internis  cohaerent ,  quae  juxta 
observationes  cl.  Promotoris  rete  construunt  circa  tubulos 

(l)  Observat.  AnnL  Pathol.  Fa^c.  1.  pag.  8f>. 

(~)  Vid.  Fig.  111,  litt.  5. 


aeriferos  ct  probabiliter  etiam  per  membranam  mucosam 
perreptant ,  unde  repeti  debet  nigra  materies  ,  quae  vasa 
pulmonum  lymphatica,  inprimis  si  respiratio  molesta  fuerit, 
uti  in  hydrothorace,  semper  implet,  qualem  similem  ma¬ 
teriem  nigram  non  raro  tussis  ope  emittunt ;  hinc  non 
adeo  absurdum  videtur,  pus,  quod  in  ipsis  vasis  lympha¬ 
ticis  aliquando  occurrit,  ex  hepate  posse  in  pulmonibus 
deponi  et  ita  tussi  emitti. 


THESES. 


i. 

Nervus  symphaticus  a  nervis  spinalibus  natura  sua 
differt. 

II. 

Nervorum  sensilium  ganglia  inserviunt  ad  functionem 
vegetativam  nervis  sensilibus  conciliandam. 

III. 

Mala  parasitica,  potissimum  carcinoma  et  fungus  me¬ 
dullaris,  originem  ex  vita  vegetativa,  nervis  primitive 
laesis,  turbata,  ducere  videntur. 

IV. 

Tartari  emetici  usus  externus  in  tumoribus  albis  saepe 
omnino  commendandus. 


y. 

Ligamento  lato ,  illud  Hunteri  rotundum  ad  arteriarum 
ligaturam  praeferri  meretur. 

YI. 

Urinae  investigatio  accurata  in  morbis  sine  detrimento* 
non  negligitur. 


VII. 

Alia  medicina  in  aliis  regionibus. 

VIII. 

In  patria  nostra  medicus  attentus  sit  in  morbis  phlo- 
gisticis  curandis ,  ad  causam ,  vel  complicationem  Rheu¬ 
maticam  ,  catarrhalem ,  scrophulosam. 

IX. 

Pessimum  aegro  est  coelum,  quod  aegrum  fecit. 

Ceis.  L.  II.  c.  1.  p.  43. 

X. 

Quo  loco  pleuritis  semel  adfuit,  raro  postea  redit. 

XI. 

Recte  Cruveilhier:  en  pratiquant  1’operation  de  l’em- 
pieme  la  methode  par  incision  est  preferable  ct  la  methode 
par  ponction. 

XII. 

Superfoetatio  etiam  in  utero  bicorni  vix  admittenda 
videtur. 


XIII. 

Repositio  funiculi  umbilicalis  prolapsi  revera  est  com¬ 
mendanda. 


XIV. 

Senectus  ipsa  conducit  ad  vitam  protrahendam. 


EXPLICATIO  TABULAE. 


Fi g.  I. 

A.  B.  C.  pars  uteri  inferior. 

C.  ostii  disfecti  margo. 

D.  E.  pars  intestini  recti. 

a.  b.  d.  d.  pseudomembranae  novae. 

a.  b.  pseudomembrana  longa ,  pellucida ,  ad  rectum 
tendens. 

d.  d.  pseudomembrana  intestinum  rectum  tegens. 

s .  arteriae  novae  ex  arteriis  (1)  ortae ,  quae  ductu  ,  ut 
plurimum ,  longitudinali  per  pseudomembranam  deorsum 
tendunt,  et  ad  3  terminari  videntur. 

Fig.  II. 

A.  B.  C.,  etc.  uti  in  fig.  priori. 

1.  Venae  per  peritonaeum  uterum  tegens  ductae. 

2.  Venulae  plures  novae,  quae  ramificatione  majori  et 
decursu  arcuato  ab  arteriis  novis  satis  differunt. 

3.  Terminus  venarum  novarum. 

Fig.  III. 

A.  B.  C.  segmentum  ex  superficie  anteriori  et  superiori 
hepatis  excisum. 

D.  E.  pars  diaphragmatis ,  pseudomembranarum  ope  he¬ 
pati  adhaerens. 

a.  b.  c.  d.  pseudomembranae  novae,  quarum  ope  dia¬ 
phragma  cum  hepate  cohaeret. 


1.  2.  Rete  vasorum  lymphaticorum  superficiem  hepatis 
perreptans. 

3.  Vasa  lymphatica  nova  ex  hepate  orta ,  quae  per  pseu- 
domembranam  ad  diaphragma  tendunt. 

Prope  originem  ad  hepar  ramo  intermedio  ambo  vasa 
lymphatica  confluunt.  Per  totum  decursum  nodulis  ,  aut 
valvulis  manifeste  distinguuntur  ab  aliis  vasis.  Inferius 
vas  novum  diaphragma  perforat ,  et  in  superficie  ejus  op¬ 
posita  sub  pleura  (5)  decurrit,  et  hic  loci  valvulis  fortioribus 
et  crassitie  majori  se  distinguit. 

4.  Aliud  vas  novum  ,  etiam  ex  rete  hepatis ,  arcu  longiori 
facto ,  emergens.  Per  pseudomembranam  ad  diaphragma 
tendit ;  non  perforare  videtur.  Valvulae  etiam  hic  clare 
conspiciuntur. 

Porro  ad  initium  pseudomembranae  c  rete  vasorum  lym¬ 
phaticorum  conspicitur;  probabiliter  initium  vasorum  lym¬ 
phaticorum  novorum. 

Fig.  IV. 

A.  B.  C.  D.  pulmonis  sinistri  pars. 

E.  F.  pars  lobi  inferioris  pulmonis. 

a.  b.  novae  pseudomembranae  inter  lobos  pulmonum, 
pontis  instar  decurrentes. 

1.  2.  3.  Vasa  lymphatica  superficiei  pulmonum  inter 
lobos  decurrentia. 

4.  5.  Rete  confertissimum ,  subtilissimum  vasorum  lym¬ 
phaticorum  novorum,  quae  per  plagam  exsudatam  seu 
pseudomembranam  pulmonis  superficiem  tegentem  perrep¬ 
tant  ,  et  diversis  locis  cum  vasis  lymphaticis  superficiei 
pulmonis  (1.  2.  3.)  cohaerent. 

Rete  hoc  transit  in  sulcum  inter  lobum  utrumque  per¬ 
spicuum  6.  7.;  atque  alia  vasa  nova  per  pseudomembranas 
a.  8  et  praecipue  b.  transeunt ,  et  eleganter  tamquam  per 
ponticulum  ad  lobum  inferiorem  tendunt. 

